text:
"Yap kadieu Cu, cuang ninggal langit. Saé téh," cekéng ka Si Bungsu nu teu kanyahoan aya di tukangeun.
"Saé naonna Ma, teu aya bulan," témbalna bari neuteup langit nu poék.
"Itu tinggal aya béntang, jabi sanés hiji, seueur pisan. Sok ku Adé étang!"
Curukna nunjuk béntang nu patingkaretip di legana langit. Lila. Kucap-kiceup. Neuteup.
"Seueur Ma, teu kaétang. Nuju naon béntang téh di luhur Ma?"
Ngabetem sawatara waktu, bari neuteup socana nu polos. Aya nu nyeuit dina dada. Gusti...tong leungitkeun cahya soca ieu nu jadi béntang di poek mongklengna ieu haté.
"Nuju ngawartosan Mama sareng Adé, énjing bakal aya panon poé nu caang," cekéng dareuda.
Tutugan Gunung Tampomas harénghéng, loba nu ngadeugdeug. Aya nu nyaung-nyaung ngadon tatanén, nu naluaran kai, jeung ngerukan keusik ku béko. pon kitu deui pangeusi leuweungna, padungdengan, rék aya milih "Raja Leuweung" anyar. Méong congkok kolot kurang komara, ompong sihungna, nunggelis, pada moro. Sato-sato lain ngamangpaatkeun éta kasempetan, ngajagokeun kojona. Aya surili ti golongan monyét, heulang ruyuk ti golongan manuk, sanca kembang ti golongan oray, jeung lianna. Spanduk jeung baligo rapang. Maranéhna lain teu nyaho kana kagiatan manusa nu keur ngagarogotan kalumangsungan hirupna, leuwih mentingkeun ngasah kuku, marebutkeun kakawasaan.
“ Blug... blug...korosak ....golombrang...! “ sorana tarik kacida. Teuing timana asalna. Diluar hujan ngaririncik. Hawa tiris nyieun simpé. Sato peuting disarada. Bangkong , jangkrik reujeung cihcir. Nambah keueung nu borangan. Tileuweung nu béh tonggoh. Ajag teu eureun babaung. Puringkak sabulu-bulu. Kawani ngadadak leungit. Pangacian jadi ilang. Gedong sigrong nu geus heubeul. Sabagian enggeus ruksak. Titinggal jaman walanda. Unggal kamar euweuh lampu. Poek mongkléng butarata. Keteyep kuring ngeteyep. Asup ka kamar kahiji. Neges- neges asal sora. Lebeng henteu kadéngé. Kabéh kamar diasupan. Asal sora tetep euweuh. “ rekét... korosak... blug... blug... !“ kadéngé deui sorana. “ Euleuh... boa-boa datang ? “ Kesang tiis ngagarajag. Keteg jantung jadi gancang. Pikir geus lumpat kadinya. Mahluk anu teu diondang. Pikasieuneun jeung galak. Matak sawan budak leutik. Matak birat nu borangan. Ngadadak Sirah téh lieur. Keteg jantung jadi gancang. Tapi nu teu kungsi lila. “ korosak.... blug... eong...eong... !“ Écés kadéngé deui. “Aéh siah geuning Mones ! “
Jentréng kacapi jeung gelik suling meuraykeun lalangsé peuting anu pinuh ku pepedut, angin ngahiliwir ngawirahma tembang dangding katresna, hawar-hawar aya sora anu ngagalindeng meupeuskeun kasimpé, mapaésan kacapi suling anu terus ngadu manis.
Lalaunan pepedut nyingray, bulan némbongkeun pamolahna, béntang-béntang pating kariceup papada baturna bangun nu hayang paheula-heula nyarandékeun pangharepan.
Bray beunta, rénghap napas ngaluarkeun bangbaluh, sora éta atra mindeng kadéngé saban wanci.
“Kang, Eulis ngahariring ukur kanggo Akang.” pokna
Nyéh imut malédogkeun dilak nu matak sumeblak ngaruntagkeun rasa. Teu wasa nyarita ukur rénghap anu pageuh maneuh dina rangkulan kadeudeuh.
Diluhur, pangrasa ucang anggé dina sumiratna bulan kahéman, nu bodas nyacas pinuh ku katresna.
Didieu, Kuring nyawang Eulis bari nyampaykeun pangharepan.
“Eulis, suanten Eulis keur Kuring, ngawirahma sapapanjangna…” teu karasa haté ngagerendeng.
----------------------------------
Kahatur : Eulis nu nuju nganti
Ngemutan kang, ti mimiti taun baru, liren heula,, weureu,,!! ngawitan engké wengi mah kedah disarung,, sing rido nya, kang..!! muhun, mangga,, waler salakina, bari terus nyetater mobil, indit ka tempat gawe...
Geus direncana,, beres gawe nyimpang ka hiji toko,, "nuju kosong pa..!! ceuk pelayan,, tuluy ngabelenyeng néang tempat séjen, ber kaditu ber kadieu,, kabeh minimarket, ogé warung-warung leutik, sarua jawabanna "nuju kosong,,!!"... teu biasana, tepi imah kapeutingan.. "wengi gening, capé nya kang,, sok gera ibak heula,,, tuh tos sayogi cai haneutna,,!!
Isuk-isukna,, bari nyuguhkeun citéh manis,, "mening terus disarung wé nya kang, asa leuwih nikmat,,!! Oh kitu,, Alhamdulillah atuh..!! ceuk salakina,, bari tuluy ngahanca hiji judul berita surat kabar,, "Setiap Tahun Baru, Persediaan Kondom Selalu Habis.."
Hmm pantesan..!
Lima, opat, tilu, dua, hiji. Tarompét jeung kembang api ngarueah- reuah kasuka manusa. langit jebi ku ceudeumna.
"Jadikan tahun baru ini sebuah momentum, bahwa perubahan di mulai dari kita" Inohong anu sieun kaleungitan pamor biantara.
"trét.. trét..kamprét..beledug..bedegul..tigeledug" ngan aing jeung manéh, tarompét jeung kembang api silih pelong, ari manusa kamarana?.
Taneuh muringis linu dipitapak lantaran pausahan nagara nalenankeun rahayatna, naékeun harga LPG alatan rugi.
Riak beungeut cai babantar. Tingarudat. Digiring hiliwir angin leutik. Tingcarélak. Katojo sumirat layung. Bango Tongtong jéjéngkéan. Mapay-mapay biwir tanggul babantar.
Bruh-bréh. Narémbongan. "Iraha ka lembur Sujang? Ieu karesep manéh. Kulub Kacang Bandung haneut kénéh. Beunang ngala Ema ti Cipéngkor tadi isuk?" Bati kumétap. Lalawuh ngarot cikopi pasosoré. "Kapan Bapak pulang? Adé mau ke Taman Warik lihat Bekantan Si Hidung Panjang!" Si Bungsu ngarenghik.
Na néangan naon atuh aing téh. Néang kahayang nu tacan kasorang? Nyiar pangaji nu tacan kasungsi? Bareng jeung sulusupna layung. Hawar-hawar. Adan magrib ngajak neruskeun pilampaheun.
Mesin pamariksa kabohongan geus réngsé diomé. Maké ‘sénsor’ jeung ‘motorik audio’. Propésor nu nyiptakeunana rék nguji coba. Lancar taya masalah.
Di tengah imah. Jam salapan peuting. Mesin diuji deui. Cetrék! Dijalankeun. Jol anakna datang, parawan masih SMP.
“Ti mana wayah kieu kakara balik?” Propésor nanya anakna.
“Ngerjain tugas di rumah temen, Pap!” jawabna.
“Tit….! Tit…! Bohong…!” aya sora tina mesin ‘détéktor’ kabohongan.
“Ngabohong tah! Yeuh, Papi mah dulu jaman sekolah mun rék ulin nya bébéja ulin. Mun rék ngapalkeun, pasti bener diajar!” ceuk Propésor deui.
“Tit….! Tit…! Bohong…!” Mesin détéktor disada deui. Torojol indungna ti kamer.
“Huh! Anak jeung Bapa sarua gedebulna. Tanyakeun ka Enin manéh! Mami mah keur parawan belasan taun, ari sareupna tas solat Magrib ngabring indit ngaji jeung babaturan. Balik téh tas solat Isa berjamaah, boro-boro liar balik peuting nepi ka wayah kieu…,” pamajikan Propésor bangun agul sorangan.
“Tit….! Tit…! Bohong…!” Tiluanana ngabaretem. Papelong-pelong.***
Dur maghrib, lain adan, pepetasan patingbeledag. Gandéng. Tai ceuli asa racleng. Nu pésta mapag taun anyar beuki maceuh. Poho solat. Poho ibadah. Poho yén di komplék téh loba orok jeung aya jalma nu keur garering. Luhureun kenténg, kembang seuneu batingbarasat. Dor-dar di ditu di dieu. Perang mércon teu eureun-eureun.
Cép Joni sabatur-batur patingcakakak. Parebut nyeundeut mércon terbang. "Deuleu, tuh nu aingah tarik ngabelesatna. Jaba sorana harus pisan. Kembang apina paling hébring!" ceuk Cép Joni bari nulak cangkéng. "Yeuh, nu aing leuwih badag mérconna," ceuk Jang Omés bari siap-siap meuleum sumbuna. Teu lila, seuneu ngaléntab awak Jang Omés. Sieeeet...! Belesat awak Jang Omés mumbul ka jomantara. Beledag..! Beledag..! Beledag...! Tilu kali aya sora handaruan dibarung patingburisatna awak Jang Omés. Warna beureum burahay di langit.
Gilig. Poé munggaran di taun anyar metot haté jeung uteuk sina lumpat. Kuring kudu mecat. Noong rékening meunang mereketkeun sataun kamari jeung aya kénéh mas kawin titinggal salaki jigana geus cukup jang nyumponan DP.
“Meungpeung murah tur cicilanana kahontal ku pantar kuring jeung deuih meungpeung budak leutik kénéh, keun bé teu tohaga ogé asal iuh wé heula, da heueuh harga mawa rupa, ké jaga bari dibebenah saeutik-saeutik piraku Anjeunna teu maparinan rejeki!” haté norowéco, uteuk muter.
Kencling ka kantor pemasaran rék nanyakeun persyaratanana. Keretas ditampanan laju diilikan, dibaca antaré naker. Hémeng.
“Dupi kanggé honorér nyandak nu mana persyaratanana ieu téh?” cekéng meupeus kapanasaranan.
“Oh, Ibu honorér? Aduh, maaf sekali Ibu untuk saat ini belum tersedia persyaratan bagi honorér karena dari pihak bank selalu tidak meng-acc pemohon yang honorér! Maaf sekali ya Bu…” ditungtungan ku imut.
Kuring liwung.
"Emaaa!"
Hawar-hawar sora budak gegeroan. Sabada kembang api tingburinyay luhureun suhunan. Semu ngemu kahanjelu.
"Bapaaa!"
Atra pinuh kahanjakal. Sanggeus sora tarompét jempé.Padahal di kamar ngan sorangan. Kuring muriding. Rurat-rérét ka sakuriling. Ti mana jolna? Kakeueung arasup kana liang bilik nu can katutupan, babarengan jeung hawa janari nurihan kulit. Awak nirisan.
Isukan kudu néangan kalénder 2014 keur nutupanana. Haté ngomong sorangan. Laju neuteup kalender nu ngajajar sakuriling kamar. Nutupan bilik. Ti taun 1962 nepi ka taun kamari. Taya nu katuncal.
Ih, naha tina angka-angkana merebey cai? Jantung ratug. Rét kana jam dingding. Beuki tingpuringkak. Angka-angkana leungit. Diganti ku tulisan, isuk, beurang, soré, peuting. Awak tambah ngagibrig. Rék lumpat, lumpat ka mana. Najan ka satangkarak jagat, mo peura éta sora. Ka satungkebing langit, mo leungit eta jerit.
"Emaaa! Bapaaa!"
Wal asri innal insaana lapii husrin. Sora tarhim dina tungtung janari ngoyagkeun ciibun nu nyalangkrung dina daun.
Sudar, urut klién Cahaya Suminar, datang deui ka kantorna, mawa surat panggilan sidang jeung surat dakwaan keur manéhna. Sidang rék dilaksanakeun poé Kemis. Cahaya ngailo surat dakwaan.
“Ieu mah perkara nu baheula atuh.”
“Junéd teu puas, abdi mung dihukum percobaan. Ngunek-ngunek,” béja Sudar.
“Naha atuh teu ka dieu waktu masih disidik?” Cahaya nganaha-naha. Sudar ngabetem, puguhan teu ngarti. Sudar méré kuasa ka Cahaya keur ngajéjéran manéhna di pasidangan poé Kemis. Salian nyiapkeun surat kuasa, Cahaya nyiapkeun nota éksépsi.
Jaksa ngabacakeun surat dakwaan, cenah Sudar ngalakukeun tindak pidana nu diatur ku pasal 310 KUHP. Kronologina jiga surat dakwaan sataun ka tukang. Sanggeus bérés, majelis hakim méré kasempetan Cahaya ngabacakeun nota éksépsi, yén perkara anu ayeuna tumiba ka Sudar, geus pernah disidik, disidang, jeung divonis sataun ka tukang. Nebis is idem, asas nu nyebutkeun yén perkara nu sarua teu bisa diadili keur kaduakalina. Putusan sela, saminggu deui.
Akal koja Kurawa mingkin sampurna, ati werejitna mingkin dalit, dibarengan ku rasa sirik nu teu ledis-ledis, ngaguyur dina pangoloan nu mawur lebah catur, ungkara basana nu pinuh ku pura-pura, kateureuy ku manah putra kadua Déwi Kunti Nalibrata.
Bada kokojayan, Bima disuguhan ku rupa-rupa katuangan nu dibungbuan ku baruang nu kacida matihna, Brataséna nu mentas capé kokojayan, ningal katuangan nu sakitu ngaleuyana, lajeng dituang bari tebih tina rasa curiga.
Sagagah-gagahna terah Batara, Brataséna teu mangga pulia ngalawan baruang nu kacida matihna, baruang nu ngabudal-badil peujitna, sapada harita lalaki nu dipikasieun ku Suyudana, brek deku, tuur nyorodcod, raga lir diluluh, blug rubuh nyium babantar walungan Gangga.
Cireumis tingburilak kasorot matapoé nu meleték beulah wétan. Cahayana haneut, nyaangan ka sakabéh nu ngampar satungkebing jagat.
"Udiii...!"
Udi ngulisik. Nyah panonna beunta, keukeureuceuman. Luak-lieuk, taya sasaha.
"Ema...!"
Ras ka emana nu nitah dagoan. Tapi nepi ka kiwari teu aya datang. Palangsiang ema meunang bahla. Gerentesna. Rék lunta néangan, bisi emana datang manéhna suwung. Haténa sumoréang.
Ras kana impianna peuting tadi. Ngimpi ngarungkup panon poé. Rét, sakurilingna lamping bulistir. Lemah boléklak. Taringgul, leuweung tinggal tunggulna. "Sibeungeut tuh, ku cireumis! Seger geura!"
Cikikik nyeungseurikeun.
"Héy? Saha manéh? Tong nyumput wani mah!"
Geleber, nyampeurkeun. Manuk piit.
"Uing katalatahan ku ema manéh!"
Clé dina batu.
"Ema..., di mana ema? Naon cenah ceuk ema?"
Beungeutna nampeu ka piit.
"Ema keur meunang kasusah, dikakaya tukang sihir. Cenah bisa bébas mun Udi bisa ngabolaykeun sihirna...."
"Kumaha carana?"
"Unggal isuk kudu melak bibinihan, binih nu bisa jadi di lahan garing, leutak, cai, laut, jeung gunung...."
Wanci tumorék. Lembur simpé. Odin ngalungsar di émpér masigit. Nyarandé kana tihangna. Lalungsé. Tas kémping ti gunung Halimun. Rus-ras. Ka Halimah. Nu cenah geus dijodokeun. Ras ka Si Colat nu taya béja-béjana. Odin rumahuh. Miceun bangbaluh. “Kang Gilaaang! Teu ngajak-ngajak iiih!” Odin ngalieuk. Bréh. Putri Nurmaya. Ucang-ucang dina palem. Baketut.
Odin imut. Rumasa. Miang kémping sasat nyumputan Nurmaya. Odin nyampeurkeun. Gék dina bangku. Handapeun palem. “Néng Putri mah cuang ameng ka situ Mustika wé, nya?” Odin nyombo. “Nyaan? Asééék!” Putri Nurmaya émprak. Gegeleberan. Lunggak-linggek. Pameunteuna reup-bray. Kawas cicika. Treup. Gigireun Odin. “Halimah moal nyeuseulan?” Nurmaya nanya bari neuteup. Seukeut.
Odin ngahuleng. Halimah. Boa ingeteun. Boa henteu. Odin rumahuh. Gigideug. Nyieuh-nyieuhkeun kapeurih. “Hiburan, Néééng!” pokna. Tuluy nabeuh karinding. Ngabangbalérkeun karungsing. Nurmaya surti. Ngibing. Mébér-mébérkeun jangjangna. Ngulinkeun karémbong katumbirina. Kumalayang. Ngawur-ngawur keprul cahaya. Bruh-bréh. Buruan jadi taman nu marakbak. Peuting dumalingding. Tapi bulan kalah rengat. Di langit jeung ‘na haténa. Odin.
Pareng datang mangsana. Di satangkaraking bumi. Suka bungah. Ngahaja diluluguan. Yutaan tarompét disadakeun patémbalan. Tééét!! Prééét! Tééét! Tooot! Malah aya tarompét siga sora ajag. Cuculaungan. Awor jeung tingbeledag, tingbarasatna kembang api ngajomantara. Ngarawélan méga. Béntang di langit ukur kéom. Aya nu nyérangkeun tiluan di méga malang. Gogodeg. Nu duaan pakepuk nyekel catetanana. Bari rut-rét. Mangsi hideung jeung beureum siap dikotrétkeun. Nu saurang mah rada anggang. Tapi teu jauh tina tarompétna. Ukur diadekeun kana biwirna. Bangun gereget hayang geura niup. Laju ngagajleng ngadeukeutan ka nu duaan. Atuh tingrarénjag. “Naha rék ditiup ayeuna kitu, éta tarompét téh?” cék nu duaan. Hariweusweus. Méh bareng. Nu nyekel tarompét ukur mesem. Jep. Silih pelong. Teu kungsi lila. Hawar-hawar kapireng sora tarhim. Leslesan. Diteureuy sora kembang api. Tiluanana pada uluk salam. Tingkereles.
Rayud sirah. Hutang poéan kalimaan, mingguan sakali angsuran, anu taunan dua. usaha nyambi beurang peuting teu nyumponan kana pokok. Rajeun mayar isukna heunteu, minggu jeung taunan elat.
"Aing mah hayang nonjok ka si wewelek danten!" Aki Urpi umur séngsérang padung hanjelu.
"Kunaon Ki?" Jelema tembus deuleu mesem.
"Kaduhung ngagugu si Atah adol, sugan téh enya" Awak péotna geus méré tanggara.
"Ki, hayang lunas hutang" mesemna teu lengit.
Tibuburanjat teu cara nyicilna , aki Urpi alewoh.
"Tuh, di Bank Rohman Rohimna Alloh SWT, gancang meungpeung aya waktu!" les, ngiles ninggalkeun mesemna dina poé munggaran awal taun.
Harita, pasini ukur na surat. Walonan sok papalimpang di jalan baning ku teu sabar. Mangsa nu éndah, teu aya papadana. Trésna meulit sanggeus silih suratan, manéhna mikaresep tulisan kuring dina majalah, can aya media séjén. Lila-lila sosobatan jadi dalit. Tukang Pos comblangna. Hanjakal manéhna kuliah kénéh. Antukna pegat. Tempat nu anggang antara Bandung-Semarang teu kadongkang. Peuting tadi, haté kumalayang ka manéhna. Lantaran kudu dines ka Semarang.
“Papagkeun di Pandanaran” Ngahaja nga-sms. Ngingetan tempat nu baheula, basa mimiti panggih. Kiwari kapaluruh deui dina pésbuk.
Baheula, di agén bis malam manéhna nungguan.
“Adik dari Bandung?” Cenah. Angin subuh ngahiliwir noélan tungtung haté. Awakna nu jangkung-harelung, nutupan awak nu diboncéng tukangeunana. Bangun reueus waktu manéhna mawa jalan-jalan ka kampusna.
Tadi subuh, trével nganteurkeun ka Pandanaran, lebah dinya. Kasampak. Dedegan harelung-jangkung, nangtung gigireun Avansa. Imut ti kajauhan persis dina potrétna.
Taya sasaha deui ti baheula gé, na haté iwal ti manéhna.
Tuh itu. Langit salira téh. Langit nu béngras. Caang nyaingan béntang. Cing burinyay. Pating jelegér. Ngahiap poé anyar. Ngabagéakeun dina syukur anu teuing kamana.
Tah ieu. Langit kuring mah. Ceudeum cakueum. Berat ku bangbaluh. Ngawang ukur nyawang. Kahayang ukur kalangkang.
Pésta tambah rongkah. Katumbiri hibar dilangit poék. Lalaunan ngawujud hiji rupa. Sidik malédog imut. Gugupay. "Hampura Ujang, teu nurut panyaram Ema..."
Gebeg. Kagarewahkeun. Jangjang ngadadak tanagaan. Ngalayang muru karaméan. Néang lalakon budak. Nu tiwas kapétélan kembang api. Taun kamari.
Dua alumni santri ti kobong Cép Duloh nu geus jadi advokat jeung birokrat, ngadareuheus. Minangsaraya ngungkulan pacogrégan.
“Kuring aya di pihak nu bener Ama, nepi ka iraha baé gé rék tetep nungtut!”
“Rumaos Ama abdi lepat, tapi naha leres nu lepat kedah nampi sadaya paneumbleuhan?”
“Teuing!” ceuk Cép Duloh pondok.
“Naha?” méh bareng.
“Sagalana bangkar mun maké teuing! Apan geus dibéjaan ti baheula. Ulah wani teuing najan bener. Jeung ulah sieun teuing mun pareng salah!”
“Yaktos! Saterasna Mama?”
“Teuing!”
“Teuing kumaha?”
“Teuing aya kénéh insan kamil salian Jungjunan urang?”
“Teuing. ‘No body perfect’ Ama!”
“Tah geuning! Kalapa kaluar tina cungap! Na atuh maranéh bet teungteuingeun teuing? Mun maranéh hayang mulang salamet, anggur téangan kasapukan nu leuwih éndah batan nu kungsi diucapkeun jeung nu leuwih jero batan nu kungsi diisyaratkeun!”


c: text/html

text:
Lalaunan leungeunna mulaskeun koas kana kanvas ku warna-warna kromatik. Bodas, hideung jeung abu-abu pajurawet dina pikiran nu juwet. Leng ngahuleng, lelembutannana ngalayang ka jauhna, eunteup dina panto haté nu ngadadak teu muka. Ngabigeu dina rasa nu pinuh ku nalangsa, satengah jiwana lir kasaput samagaha bari diendag-endag ku tingkérésékna dangdaunan. Sora lambak karunguna jiga nu nyasaak réngkakna. Simpéna peuting asa beuki ngabatu, teu daék nyarita teu miroséa, sok komo aya imut nu biasa katampa ku manéhna, dalah sorana nu teu weléh jadi panglipur dirina, ayeuna jiga nu embung eunteup dina ceulina.
Rét ka lebah basisir, eungap nyesek kana dadana, béhna mah sagara kahirupan loba kejemna, teu kapikir mun nasibna bakal nandang kalara.
Melegmegna mongkléng jiga geus ngarungkup nasibna. Pras-prisna girimis maseuhan kanvasna, warna kromatik nu pajurawet pinuh ku juwet, awor jeung baseuhna girimis, nu boa hamo bisa ngalanggengkeun kanyaahna dina kecap ‘samara’.
“Gusti……” gerendengna bari neuteup melegmegna uwung-awang kasaput méga mendung.

robotstxt: allowed

filter: keep


text:
Hasil Pencarian
Hasil pencarian untuk kata kunci sugema (5)
- DIRIGEN
13 Jan 2004 - 10:19 pm
Dirigen teh anu mingpin pintonan musik, biasana dina wangunan orkestra atawa paduan suara. Sang dirigen disebutna konduktor, mingpin, nangtung dihareupeun pamaen musik atawa vokal, mere aba-aba atawa ngatur irama lagu. Dina istilah karawitan mah, can aya ngaran nu baku, sabab hal ieu teu patia biasa dipake. Dina nabeuh upamana, sanajan loba nu maenna tur laguna panjang, bisa jaralan sorangan tanpa kudu dipingpin ku dirigen.
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.
- PITUDUH SINGGET TIORI DRAMAKu: Drs. H.R. Hidayat Suryalaga
21 Mar 2002 - 5:55 am
Carita drama mibanda unsur-unsur nu sami sareng karya sastra sanesna, upamina sareng novel, roman atanapi carita pondok. Mung dina naskah drama mah, kumargi kanggo gelarkeuneun, unsur carita teh kedah aya pangropea nu husus, pang-pangna dina plot, sareng watek.
Wangun drama sok disebut oge bagan drama, rarancang, rangka drama, atanapi galur drama (damatic line). Aya sawatara pamendak ngeunaan wangun drama teh, nanging urang ngabantun anu basajan bae nya eta nu disebat wangun Aristotelian, numutkeun pamendakna Aristoteles Budayawan Yunani baheula.
- SAWANGAN KANA AJEN INAJEN NU DIKANDUNG DINA KECAP SUNDANumutkeun Leksikografis, Etimologis, Semantis, Heurmanetik
14 Sep 2001 - 12:00 am
Upami dietang kecap Sunda teh numutkeun papayan etimologi aya 25 hartos. Tiasa jadi baris nambihan deui saupami leukeun mapay kamus basa sanesna, upami bae dina kamus Basa Kawi-Perancis, hartos kecap Sunda nya eta Kacida pisan endahna tur hejo ngemploh (Viviane Sukanda Tessier, dina diskusi pengamat Kabudayaan, 1990).
- SILIH ASIH, SILIH ASAH, SILIH ASUH (1)Ku: Hidayat Suryalaga
6 Sep 2001 - 8:39 am
Babasan disebut oge kacapangan atawa motto nu kacida dipiwanohna ku masarakat Tatar Sunda, nya eta SILIH ASIH - SILIH ASAH - SILIH ASUH; sok disingget istilahna jadi SILAS.


text:
Salaku budak awéwé, kudu bisa babantu ka kolot utamana babantu ka anu jadi indung. Tugas indung mah kalolobanana di dapur: nyangu, masak, mirun seuneu, jeung pagawéan di dapur anu séjénna. Kusabab kitu, budak awéwé mah biasana dikudukeun bisa nyangu reujeung masak. Najan leutik kénéh geus diajarkeun ku indungna cara-cara nyangu reujeung masak. Najan diajarkeunana henteu sacara langsung, tapi ku jalan nempokeun carana masak reujeung mantuan indung ogé geus jadi hiji cara anu alus pikeun mamatahan ka budak.
Ku jalan dipapatahan atawa diajarkeun ti leuleutik, matak mawa alus lamun geus gedéna. Geus gedé bakal biasa lamun kudu atawa dititah masak reujeung nyangu téh. Moal ngarasa sieun teu bisa kusabab geus biasa.
Tapi hal ieu gumantung reujeung balik deui ka unggal jinisna. Da teu salawasna budak awéwé anu daékeun diajar digawé di dapur. Komo lamun masakna maké hawu mah. Aya kalana lamun kurangna sabar reujeung leukeun mah da susah atuh masak di dapur maké hawu téh. Ngahurungkeun seuneuna lumayan hésé, ditambah kudu ngasur-ngasur suluh supaya seuneuna henteu pareum, kudu niupan seuneun lamun seuneuna pareum atawa leutik.
Parobahan jaman mawa parobahan ogé kana cara masak atawa nyangu. Ayeuna mah cara masak téh teu susah teuing kawas baheula. Ayeuna mah teu kudu maké hawu reujeung suluh deui. Kari maké listrik atawa gas elpiji, geus bisa masak reujeung nyangu. Masak reujeung nyangu téh jadi gampang. Najan gampang, tetep waé diperlukeun kadaék pikeun milampahna (nyangu reujeung masakna).


text:
Hasil Pencarian
Hasil pencarian untuk kata kunci kring (3)
- BEREGEJED III
15 May 2002 - 1:56 am
Waktu Ki Sanip keur ngasuh incuna anu umur lima taun, kalayang teh aya langlayangan leupas luhureunana.
"Udag, Ki, Udag!" ceuk incuna bari nyurung-nyurung incuna.
Sabenerna Ki Sanip teh geus kolot, geus bongkok.
Leumpang ge dongko komo ieu kudu lumpat. Tapi dasar nyaah ka incu, ngan beretek we manehna lumpat ngudag langlayangan. Tapi hanjakal teu hasil.
Bari renghap ranjung manehna nyamperkeun incuna.
"Lapur Cu, teu kaudag."
"Tuda Aki mah salah. Lumpatna bari jeung dongko sagala. Pan geus puguh langlayangan mah diluhur, teu kudu dodongkoan siga neangan duit leungit, Ki!" ceuk incuna, ngagelendeng semu nu keuheul pisan.
- NGAGUAR MANGSA NGADEGNA UNPADKu: H. Apep Syafei
1 May 2002 - 5:54 am
Sok sanajan geus rawun da bongan sok masih keneh hayang bucu-baca komo mun seug nu dibaca teh aya patula patalina jeung pangalaman nu kungsi karandapan ku sorangan, dina palebah nu nulis macaan sajarah-sajarah Unpad boh Paguyuban Pasundan ngan ukur bisa seuri koneng ari margina ceuk raraosan upami di ibaratkeun mah teu benten sareng nongton Asep Sunarya barang bray teh ujug-ujug ger teh Gatotgaca keur perang jadi teu terang naon sababna.
Tah kukituna barang pun incu nerangkeun yen internet tiasa jadi alat informasi sareng komunikasi jorojoy hoyong kutrat- kotret saperti jaman keur ngora susuganan bae aya paedahna keur sarerea. Jaman keur jadi tukang nyadapan warta di koran "Sipatahoenan" (1950/1960).
- LAGU–LAGU KAWIH SUNDA(Manglean I)
5 Feb 2002 - 8:46 pm
Dina kandaga kabeungharan seni swara Sunda aya nu disebat KAWIH aya nu dipirig ku waditra aya oge anu ditambul bae. Piriganana tiasa ku kilinihgan, degung, kacapian, calung, angklung, malah tiasa bae ku alat musik moderen oge.
Rumpaka lalaguan Kawih kalintang seueurna, malah seueur anu parantos dianggap klasi upamina bae Es Lilin, Awi Ngarambat, Manuk Dadali, Budak Ceurik jeung sajabana ti eta. Kanggo panglejar kalbu mangga ku para wargi SundaNet.Com dihahariringkeun. Ayeuna nembe kahaturkeun Mangalean ka-I.


text:
TP | BANDUNG TV | ASTRI CAHYANI | Wanoja kawasna teu bisa leupas tina mangpirang aksesoris anu ilaharna dipake. Upama milih aksesoris atawa perhiasan anu desainna elegan, pikeun masieup diri dina acara atawa kabutuh sapopoe, pamiarsa tiasa ngagaleuh koleksi perhiasan di Goldmart anu geulis tur unik. Teu kitu kumaha, desain perhiasan anu disayagakeun, saban taunna robah-robah luyu kana jejerna. Dina taun 2017, Goldmart nyayagakeun koleksi anyarna, nyaeta venus collection.
Beranda Tangara Pasundan Venus collection Goldmart kacida endahna


text:
Wilujeng Sumping
SundaNet.com kini telah kembali menampilkan arsip tulisan yang pernah dimuat sebelumnya. Terima kasih atas dukungannya.
Kritik, saran, ide, penawaran kerja sama? Silakan menghubungi admin@sundanet.com.
Arsip Artikel
- Dongeng Sasakala: KUDA
1 Mar 2002 - 2:34 am
Jaman baheula beh ditueun baheula waktu sasatoan barisa keneh ngomong cara jelema, di hiji leuweung aya hiji sato gede. Eta sato ngadenge beja, yen di dunya aya manusa sarta pinter pisan akalna. Eta sato hayangeun nyaho, kumaha rupana manusa teh, jeung haying nyaho kapinteranana.
- Dongeng Sasakala: SELAT SUNDA JEUNG GUNUNG KRAKATAU
1 Mar 2002 - 2:31 am
Jaman baheula di pulo Jawa beulah Kulon, ngadeg hiji karajaan nu diratuan ku Prabu Rakata. Sang Prabu kagungan putra dua. Anu cikal jenengan Raden Sundana, anu bungsu Raden Tapobrana. Harita mah Pulo Jawa sareng Sumatera teh ngahiji.
Ku margi Prabu Rakata parantos sepuh pisan, teras masrahkeun karajaan ka putra-putrana. Karajaan teh dibagi dua. Anu palih Wetan ka Raden Sundana, nu palih Kulon ka Raden Tapobrana.
- HAMBURGER, BASO, YAKINIKU JEUNG SINDANG RERETKu: Achmad Roestandi
26 Feb 2002 - 2:32 am
Kiwari kasaksian ku sarerea, dahareun anu khas Sunda mimiti kasilih ku dahareun bangsa deungeun, kayaning baso, siomay, bapau, hamburger, fried chicken, yakiniku, sabu-sabu, tempura jeung sabangsana. Sedengkeun lotek (ketang bisa jadi baheula mah lotek ge lain khas Sunda, da ngaranna ge bau-bau Cina, ngan ku proses akulturasi jeung asimilasi ayeuna geus jadi kadaharan khas Sunda), karedok, angeun haseum, sarupaning papaisan, pindang, opak sanajan aya keneh nu ngajual tapi di kota mah geus eleh ku kaolahan deungeun-deungeun. Malah sigana mah, barudak Sunda ayeuna, boa-boa geus moal wawuheun kana cuhcur, angleng atawa gurandil teh.
- REOG PERLU DIRUMATOleh: Entjim Supardi
26 Feb 2002 - 2:13 am
Kasenian reog kiwari matak prihatin, sabab ayeuna mah beunang dibilang ku ramo jumlahna pakumpulan reog. Beda jeung kayaan din taun limapuluhan anu meh saban kacamatan atawa saban desa ngabogaan grup reog. Siga anu kaalaman ku nu nulis, di Tasikmalaya aya grup reog "Atun", di Ciamis grup reog "Apay" anu kawilang dipikaresep pisan waktu harita. Saban-saban aya nu kariaan teh sok aya wae makalangan, boh reog "Atun" atawa reog "Apay".
- Dongeng Sasakala: CIKA-CIKA
18 Feb 2002 - 7:31 am
Jaman baheula-baheula ge baheula deui aya hiji lembur anu gegek jiwana. Pangeusi eta lembur, meh kabeh jelema carukup. Demi pangupajiwana kana karajinan ngabatik.
Kacaritakeun di eta lembur aya hiji randa boga anak awewe ngaran Marini. Nyi Marini ku indungna pohara dipiasihna, lantaran rajin jeung suhud ngabantuan pagawean indungna. Pagawean di dapur jeung di imah kabeh ditangkes ku manehna. Malah kalan-kalan Nyi Marini sok ngabantuan indungna ngabatik.


text:
Bangbung uncal
Bangbung uncal (basa Inggris: Stag beetle, basa Malayu: Kumbang rusa), nyaéta salah sahiji rupi bangbung anu jumlahna 12.000 spésiés di kaluwarga Lucanidaé. Bangbung uncal kaasup kana 4 subfamili [1]. Sababaraha spésiés tumuwuh langkung ti 12 cm (4.8 inchi ), nanging lolobana tumuwuh 5 cm (2 inchi ).[2]
Ihtisar[édit | édit sumber]
Bangbung uncal dina Basa Inggris disebut stag beetle. Disebut kitu téh ku sabab boga tanduk gedé nu kapanggih dina awak jalu, wangunna ranggaék siga tanduk uncal. Spésiés anu aya di Éropa mangrupa ''Lucanus Cervus'', nanging di Inggris mah disebut "Stag Beetle". Pliny the Elder nyatet nami Lucanus asalna ti wewengkon di Italia Lucania nu mana bangbung uncal dipaké minangka jimat jeung kecap cervus nu hartina uncal.
Bangbung uncal jalu ngagunakeun tanduk pikeun paraséa supaya meunangkeun bikang. Nanging bangbung uncal ogé gelut kumargi parebut inuman sapertos geutah pohon jeung buah buruk.
Bangbung uncal bikang biasana leuwih leutik ti jalu, ku sabab éta tandukna leuwik leutik. Nanging capitanana leuwih matak nyeri ti batan capitan jalu. Larva bangbung uncal bikang tiasa dibéntenkeun kelirna ti bangbung uncal jalu. Anu bikang, kelir tonggongna leuwih koneng batan nu jalu.
Larva kumbang rusa hirup di handapan taneuh sababaraha warsih ngahakanan régang pohon. Saatos éta, larva tumuwuh ngaliwatan 3 babak dugi ka robih jadi kepongpong. Di babak ieu, kepongpong nyumput dina sél kepongpong. Saatos kepongpong, bangbung uncal robah kaayaan jadi bangbung sawawa.
Ukuran Tanduk[édit | édit sumber]
Ukuran tanduk bangbung uncal anu jalu aya sababaraha rupa. Perkawis ieu disebut skala hubungan. Faktorna tiasa ti lingkungan atawa génétik.
Taksonomi[édit | édit sumber]
Ieu mangrupa macem-macem rupi bangbung uncal..
Réferénsi[édit | édit sumber]
- ↑ (en)Smith, A.B.T. (2006). A review of the family-group names for the superfamily Scarabaeoidea (Coleoptera) with corrections to nomenclature and a current classification. The Coleopterists Bulletin 60:144–204.
- ↑ :Stag_beetle|http://en.wikipedia.org/wiki/Stag_beetle (diakses kaping 16 Oktober 2014) (en)
- ↑ (en)Mizunuma, T. and S. Nagai. 1994. The Lucanid Beetles of the World. Mushi-sha, Tokyo.
Tutumbu Luar[édit | édit sumber]
- Citakan:Wikispecies-inline
- Média nu patali jeung Lucanidae di Wikimedia Commons
- Flickr Images
- Stag beetle info Loka panalungtika anu eusina informasi ngeunaan Kumbang Rusa
- M.J. Paulsen. "Annotated Checklist of the New World Lucanidae". Loka anu eusina bermacem-macem Kumbang rusa
- Taiwanese picture gallery
- Toma Libich. "Goliathus.com: gallery of Lucanidae".
- "Gallery of Lucanidae".
- J M Maes. "Biodiversity: section on Lucanidae with a world catalogue and a world bibliography".
- Asahinet
- Lucanes du Monde Gambar kumbang rusa ti Perancis.
- Images (portal)
- TOL
- The Lucanid (Stag) Beetles of the World
- UNL
- UK Stag Beetle School Project Blog Inggris ngeunaan Kumbang rusa.


text:
Sadaya anjeun meureun geus Nyanghareupan nu ton eusi ngeunaan optimasi search engine dina Internét. Upami Anjeun gaduh sahanteuna hiji pangalaman saeutik dina lapisan ieu, anjeun bisa ngabedakeun antara tips kualitas SEO sarta nasihat (sakumaha MOZ, Semalt atanapi Search Engine Journal nyadiakeun) jeung informasi gunana malah sakapeung salah ngeunaan prosedur optimasi disadiakeun ku non-professional. Sanajan kitu, lamun aya hiji pendatang dina lapisan pamasaran digital, sababaraha artikel kualitas bisa jadi hiji saeutik matak ngabingungkeun ka anjeun na malah ngancurkeun rankings Google Anjeun. Dina Buku pondok ieu, Kuring bakal mere Anjeun sababaraha notions naon sagemblengna tips SEO salah nu peryogi ulah nyieun bisnis online Anjeun sejahtera.
Harti inpormasi SEO bad
Mun anjeun wondering naon eusi SEO goréng téh, abdi mamatahan Anjeun maca ayat ieu sacara saksama. Eusi Bad SEO nyaeta ALL ngeunaan luntur, sia jeung luar wates of pilarian informasi standar engine. Ieu gampang keur ngabedakeun eusi SEO goréng siga biasana dimimitian ku kecap "sabaraha kuring ningkatkeun ramatloka abdi SEO dina sapoé. . . ". Mindeng, artikel sapertos ngandung hiji subtext promosi tangtu. spesialis SEO Hideung-hat ngahasilkeun nanaon sapertos carita unbelievable ngamajukeun jasa maranéhna. Kuring mamatahan anjeun teu maca nanaon ieu artikel sabab teu mawa informasi berharga naon. Leuwih ti éta, anjeun risking mun ngahancurkeun rankings ramatloka anjeun ku handap tips hideung-hat SEO. Ku kituna hayu urang ngabahas naon saran optimasi kami kudu ulah aya teu menyakiti reputasi situs urang.
Salah sahiji nasehat SEO luntur paling loba dipaké nyaéta isina keyword. Salaku Google jadi smarter unggal poe, jenis ieu optimasi ngajalankeun tangtu na. Kiwari, Anjeun kudu nyieun eusi anjeun datang ramatloka, teu keur bot pilarian. Leuwih ti éta, Google bot ogé bisa evaluate kualitas eusi sareng cacah jumlah kecap konci. Upami Anjeun gaduh leuwih ti lima kecap konci per kaca, anjeun risking mun meunang hukuman Google. Leuwih ti éta, kandungan boneka teu bisa dibaca tur teu kaci dipake keur pamaké sakumaha eta dijieun ukur keur kaperluan iklan. Gantina isina eusi Anjeun kalayan konci, Anjeun kudu pilih frasa konci paling relevan sarta lalulintas-volume terus selapkeun kana judul anjeun, déskripsi, muka ayat, ALTs na ukur sababaraha kali dina téks.
Sababaraha spesialis SEO disebut nulis yén teu aya anceman dina duplikat eusi. Sanajan kitu, eta mangrupakeun judgment salah. Ku medarkeun duplikat eusi, anjeun ngamanipulasi mesin pencari pikabitaeun aranjeunna ningali hal cara hayang tinimbang kumaha maranéhna sabenerna mangrupakeun. Ku kituna, eusi non-aslina bisa ngabalukarkeun serelek di rankings ramatloka anjeun. Aya persen relatif leutik nu bisa nampa hukuman Google pikeun duplikat eusi. Najan kitu, anjeun moal persis ningkatkeun situs ayana online Anjeun ku generating salinan-pasted eusi sakumaha Google geus boga eusi anu sarua dina indéks na. Lamun perlu mibanda sababaraha duplikat eusi dina situs anjeun alatan kabutuhan bisnis sarua, Anjeun kedah "euweuh indéks, jeung henteu nurutan" eusi ieu ulah aya wae hasil négatip.


text:
Cai Loba Jeung Cai Saeutik
Ari Cai aya dua bagian :
- Cai loba
Ari anu disebut cai loba nyaeta cai anu ukuranna dua qullah atau leuwih.
Ari cai ukuran dua qullah nyaeta 500 Kati kalawan kati nagara Bagdad..
Ari di urang mah, di Indonesia kira-kira 12 blek kaleng
Aya oge anu nyebutkeun lamun ukuran cai dina bakmah nyaeta : kapanjangna 62,5 cm X kagigirna 62,5 cm X kaluhurna 62,5 cm.
- Cai saeutik
Ari anu disebut saeutik nyaeta cai anu kurang tina dua qullah.,seperti saember atawa baskom.
Bedana cai anu loba jeung anu saeutik dina cara ngahilangkeun najis, hadas atawa dipake susuci nyaeta :
Lamun make cai anu saeutik carana : Caina kudu dikucurkeun kana najis anu dikumbah tea, ulah diasupkeun perkara anu kanajisan kana cai anu saember atawa sabaskom tadi. Sabab lamun perkara anu kanajisan diasupkeun kana cai anu saember atawa sabaskom, maka caina jadi mutanajis, teu sah susucina.
Conto : Di WC panyiuk teh ragrag keuna kana najis sedeng ari cai dina bak kurang tina dua qullah. Panyiuk kudu dibersihkeun heula, ulah langsung dianclomkeun kana bak ,dipake nyiukan cai . Panyiuk anu kanajisan tadi jadi nganajisan kanu cai anu aya dina bak anu kurang tina dua qullak. Cai anu aya dina bak jadi mutanajis.
Atawa lamun urang nyeuseun pakean. Si pakean teh dibersihkeunna ulah dianclomkeun dina saember. Sabab , cai anu saember teh jadi mutanajis. Anu sakuduna , dibersihkeunna teh caina dikucurkeun kana pakean anu rek dibersihkeun.


text:
KAKAWIHAN
KAKAWIHAN
Kakawihan asal kecapna tina kawih, hartina lagu. Ieusastra téh kaasup sastra buhun, gelarna dina sastra Sunda mangrupa sastra sampakan. Tapi najan kitu, kakawihan téh lain bogana urang Sunda waé, unggal sélér bangsa ogé ngabogaan kabinangkitan kakawihan séwang-séwangan.
Kakawihan téh kaasup sastra lisan. Ngeunaan sumebarna tatalépa sacara turun tumurun di lingkungan masarakat. Kusabab kitu, kakawihan mindeng disebut sastra balaréa, ku sabab geus milik sakumna masarakat.
Kakawihan mangrupa bagian tina folklore, ku kituna sabagian tina ciri-ciri folklore dipimilik oge ku kakawihan, di antarana:
a. Sumebar jeung diwariskeun sacara lisan;
b. Sifatna tradisional, nyebarna angger di antara kelompok tertentu;
c. Aya varian jeung versi, kajadian poho jeung interpolasi sok nimbulkeun bedana teks. Ku kituna sakapeung teksna sok beda, wirahmana sarua. Atawa wirahmana sarua, teksna nu beda;
d. Umumna anonym;
e. Miboga rumus jeung pola;
f. Polos jeung lugu, sakapeung jiga kasar jeung spontan (Danajaya, 1984).
Klasifikasi kakawihan
Kakawihan bisa diklasifikasikeun dumasar fungsina, basana, waktu ngawihkeuna, oge eusina.
Dumasar fungsi, kakawihan pikeun kaulinan, pikeun sumanget digawe, pikeun mepende, oge pikeun protes social.
1. Kakawihan pikeun kaulinan:
Kakawihan nu dipake dina ngamimitian kaulinan di antarana: Cing Ciripit, dal del Dol, jeung Hompimpah.
Kakawihan sapanjang kaulinan: Aanyaman, Ambil-ambilan, Ayang-ayang Gung, Babagongan, Cingcangkeling, Eundeuk-eundeukan, jst.
2. Kakawihan pikeun numuwuhkeun sumanget digawe diantarana: Mars Siliwnagi, Ngawuluku, jeung Ngagebahan Manuk.
3. Kakawihan pikeun mepende, di antarana Nelengnengkung, Pat Lapat, jst.
4. Kakawihan pikeun protes social, mangrupa gambaran protes kana hiji kaayaan dina mangsa eta kakawihan dijieun, misalna: Ayang-ayang Gung, Bolu Bugem, Dengkleung Dengdek, Prangpring, Tongtolang Nangka, Hatiku Jang Wawan, jeung Eundeuk-eundeukan Lagoni.
Dumasar basana, aya nu eusina sagemblengna ngagunakeun basa Sunda jeung aya anu campur jeung basa sejen. Misalna: Punten Mangga, pupujian, Si Jendil Adil, Slep Dur, jeung Ula Elo Kembang.
Dumasar waktu, aya anu tadina sok dikawihkeun beurang atawa peuting oge aya anu beurang jeung peuting. Contona: Kalongking jeuung Bulan Tok.
Dumasar wangun, teksna aya anu dialog jeung aya anu monolog.
1. Kakawihan wangun dialog di antarana: Ambil-ambilan, Baju Beureum, Bolu Bugem, Cir Kupek, Gobang Kalima Gobang, Tongtolang Nangka, Eundeuk-eundeukan Lagoni, jeung Wek—wek Dor.
2. Kakawihan wangun monolog di antarana: Aanyaman, Ayang-ayang Gung, babagongan, Cingcangkeling, Cing Ciripit, Gobang gocir, jst.
Dumasar eusi, kakawihan loba nu ngagambarkeun kaayaan masarakat Sunda dina jamanna, magsa kakawihan diciptakeun. Eusi kakawihan loba nu ngagambarkeun kahirupan masarakat Sunda dina mangsa kakawihan diciptakeun. Wibisana spk (2000:387-396). Contona: Jung Jae, Ayang-ayang Gung, jst.
Papasingan kakawihan
Nilik kana wanguna, kakawihan barudak the sok dipasing-pasing jadi sababaraha golongan. Di antarana:
a. Wangun paparikan
Kakawihan wangun paparikan nya eta wanguna saperti paparikan, aya cangkang jeung eusi. Bedana, unggal padalisana teu matok 8 engang, anu penting asal sasora.
Conto:
TAT TIT TUT
Tat tit tut daun kaliki
Saha nu hitut budak lalaki
Tat tit tut daun kanyere
Saha nu hitut budak awewe
b. Kakawihan laras wekas
Kakawihan laras wekas nya eta kakawihan anu murwakanti engang tungtung, boh dina kecap-kecap dina saungkara boh dina kecap-kecap dina antar padalisan.
Conto:
EUNDEUK-EUNDEUKAN
Eundeuk-eundeukan lagoni
Meunang peucang sahiji
Leupas deui ku nini
beunang deui ku aki
c. Kakawihan margaluyu
Kakawihan margaluyu nya eta kakawihan anu kecap atawa engang dina tungtung padalisan, dibalikan deui dina awal padalisan, dibalikeun deui dina awal padalisan sapandeurieunana.
Conto:
AYANG-AYANG GUNG
Ayang-ayang gung
Gung goongna rame
Menak ki mas Tanu
Nu jadi wadana
Naha maneh kitu
Tukang olo-olo
Loba anu giru
Rukat jeung kompani
Niat jadi pangkat
Katos kagorengan
Ngantos kanjeng dalem
Lempa-lempi lempong
Ngadu pipi jeung nu ompong
d. Kakawihan mondoan kawit
Kakawihan mondoan kawit nya eta kakawihan anu malikan (mindo) kecap anu sarua dina awal padalisana.
Conto:
PUNTEN MANGGA
Punten… mangga
Ari ga, gatot kaca
Ari ca, cau ambon
Ari bon, bonteng asak
Ari sak, sakit perut
Ari rut, rujak asem
Ari sem, sempal sempil
Ari pil, pilm rame
Ari me, meja makan
Ari kan, kantong kosong
Ari song, song-song lampu
Ari pu, pulau bali
Ari pu, puak paok
Ari wok, wok berewok
sumber: http://astriecollections.blogspot.com/2009/10/kakawihan.html
CONTO kakawihan sejenna tiasa didownload dina link ieu di handap
2 Komentar »
-
sono k jaman kapungkur sateuacan bedug magrib
Komentar oleh achsan nug | 4 Maret 2015 |
Tinggalkan Balasan
-
Arsip
- Agustus 2017 (2)
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
-
Kategori
-
RSSEntries RSS
Comments RSS


text:
Dina Lapak
Fiksimini Basa Sunda
Fikmin # Lalampahan ka Karangpawitan #
Aya anu haat mikeun mobilna keur milangkala FBS, nya ngontak sababaraha urang fikminer, hasilna kabeh rek miang sewang-sewangan ka Garut. Pandeuri ngontak Cep Nunu nya nyambung dina telepon,” Abdi ngantosan di Polres Mangunreja Kang.” tembalna. Biur we ka Mangunreja di jalan aya macét di Cikunir jeung di Singaparna. Anjog ka hareupeun Polres Mangunreja nyot heula udud santai we ceuk dina haté meureun aya urusan jeung pulisi. Teu embol wae nya ditelepon. ” Kang abdi tos di Salawu upami hoyong sareng mah di antosan di Sukadana.” pokna. Rada medenghel oge hanas ngadagoan, biur deui ka Sukadana Garut. Pelebah setopan Sukadana di telepon deui. ” Dimana Yi, akang dina lampu beureum yeuh di Sukadana?’ Nembalan dina telepon banguna téh bari cecengiran.” Abdi di bunderan Suci Kang, kadieu wé.” Gusti teuing éta ka lanceuk tepi ka kituna, teu beunang dipikanyaah. Kapaksa panggih di Suci jeung di Karangpawitan teu hayang seuri saeutik-eutik acan. Cua.


text:
BF-Sun: Tunda (Pantun Sunda) 11
Pantun Gering
NUNGTUN munding ka Jamaras,
isuk-isuk tabuh tujuh.
UCING gering mabok buras,
tikusruk labuh ka cubluk. (Sasangkleng tuda ilaing mah euy. Batur mah mabok miras der ieu mah mabok buras –bubur heuras– alias aduk).
DINA tampir salak pondoh,
ngasaan ukur sabeulah.
GERING pikir ku kabogoh,
kitu kieu sarwa salah. (Sarua Akang ge, apan ngahuap sangu sasab lain kana sungut tapi kana punduk).
KACAPIRING kembang tanjung,
camperenik di buruan.
GERING nangtung ngalanglayung,
ditampik sapajodogan. (Siga Akang Jang kaedanan ku urang Cibolerang. Ngan Akang mah lain gering nangtung, tapi gering lumpat).
NINI-nini nyekel halu,
ragrag ninggang kana piring.
NYERI huntu najan linu,
nu kitu mah lain gering. (Wayahna raraoskeun ku nyalira, ulah ngarep-ngarep aya nu ngalayad, angot nu nglayadna presiden mah).
MOE sikat dina cangkring,
tiguling nepi ka rengat.
KEUR sehat poho ka gering,
geus gering sono ka sehat. (Awak sehat tur walagri teh mangrupa nimat hirup nu utama. Nu matak, meungpeung sehat, meungpeung jauh tina kasakit, tong talangke ibadah ka Allah SWT, ulah diengke-engke bisi kaburu jadi bangke). (Pantun-pantun Sunda alias sisindirian koleksi Kang Fendy Sy. Citrawarga).***


text:
Dunia Percetakan (Kartu Undangan, Stiker, Pamplet, Bon, dll), Cetak Buku Yasin / Majmu syarif, Wisata Kuliner, Wisata Alam, Wisata Belanja, Dunia Pernikahan, Dunia Kaos / T'shirt, Hot News, Kisah Para Pencari Sorga, Renungan, Bahasa Sunda, Semua Tentang Bandung
TEMEN-TEMEN BLOGGER
IKLAN GRATIS
Friday, July 9, 2010
Mohammad Toha, Pahlawan Bandung Selatan
Urang Bandung pada arapal, terminal, Kebon Kalapa, mun teu salah awal taun 70-an tadina terminal Mohammad Toha, diganti jadi terminal Abdul Muis.Jalan nu ti jalan Pungkur nepi ka Bypas Soekarno-Hatta, disebut jalan Mohammad Toha, aya pasar tukangeun ITC Kebon Kalapa, ngaranna pasar Mohamad Toha. Malah aya SD ngarana SD Mohammad Toha. Saha ari Mohammad Toha teh? Rada hese neangan jalma nu apal kana raratanana, galur bajuangna, komo kana riwayat hirupna,Mohammad Toha. Ukur tatalepa tina cenah kana cenah nu jolna ti kolot, nu kungsi milu jadi pajuang angkatan 45. Mang Didi, nu disarebut Abah hiji kolot nu legok tapak genteng kadek, lega ambahan pangalamanana, malah kungsi jadi pajuang 45, milu ngarebut kamerdekaan Indonesia.
Ngalaman perang jeung tentara Inggris Ghurka, tentara Jepang, malah jeung tentara Walanda KNIL., tentara Walanda APRA (Angkatan Perang Ratu Adil) pingpinan Kapten Westerling. Sakur bangsa deungeun nu hayang ngajajah Indonesia, arasup ka dayeuh Bandung. Dilalawan ku organisasi-organisasi pamuda pajuang, BKR (Badan Keamanan Rakyat, nu engkena jadi TNI )-.kungsi ngadongengkeun perjuangan Mohammad Toha. Inget-inget poho, pokna, kieu cenah:
Di hiji gedong di jalan Tamblong, nu ayeuna dijieun museum Mandala Wangsit Siliwangi, mun teu salah harita antara taun 1945-1946, dipake markas tentara Walanda. Maranehna mutuskeun dina hiji rapat komando, yen Bandung Selatan, kudu diratakeun jeung taneuh. Tegesna diancurkeun. Boh ku tentara udara atawa ku tentara darat Walanda. Sababna, aya saurang tentara Walanda nu ditembak di Ciateul. Hasil gawe panalungtikan PID (Intel) tantara Walanda, kapanggih nu nembak na teh, salahsahiji organisasi pejuang ti Bandung Kidul (Selatan).
Nya ditangtukeun, poe Jumaah, bakal diayakeun serangan gede, rek ngancurkeun Bandung Kidul ( Dayeuhkolot, Majalaya, Ciparay, Banjaran, Soreang, jeung Ciwidey), sabab cenah di daerah-daerah eta, loba dipake panyumputan para pejuang kamerdekaan. Malah aya tentara pajuang wanoja, nu disebut LASWI (Laskar Wanita Indonesia) nu markas pusatna di Ciparay. Ayeuna Laswi teh, dipake ngaran jalan antara parapatan Talagabodas jeung jalan Ahmad Yani. Mapay we eta mah ti mimiti bunderan jalan Elang nepi ka jalan Ahmad Yani. Aya jalan Peta (Pembela Tanah Air), jalan BKR, jalan Pelajar Pejuang, jeung jalan Laswi.
Harita Walanda boga gudang senjata,nu sok disebut gedong peteng, nu ayana di Dayeuhkolot. Sisi jalan ka Bandung, persis sisi kaler Citarum. Sagala bedil jeung mesiu diteundeun di dinya. Ti mimiti pestol, sten, bren, granat, miltaliur, kanon, nepi ka bom. Aya di eta gudang senjata. Ceuk beja bom nu diteundeun di gudang senjata Dayeuhkolot teh, lobana nepi ka 8 megaton. Ku kakuatan bom satengah megaton ge bisa ngancurkeun hiji kota jaman harita.
Najan ukur tina harewos, nu asalna ti jongos (pelayan) tukang masak di markas Walanda, kanyahoan yen nyerang Bandung Kidul teh, rek make senjata jeung mesiu nu aya di gudang senjata Dayeuhkolot. Ieu beja intelejen teh, beunang ku juru sandi pasukan BKR, parat ka BBRI (Barisan Banteng Republik Indonesia), nu dipingpin ku Letnan Mohammad Toha. Najan umur Toha karek salapan welas taun, tapi ku gedena kawani, jeung geus meunangkeun 10 bedil Walanda, tina sabab strategi nyerang nu tepat, manehna dipiserab, dihormat jeung diajenan ku babaturan jeung anakbuahna. Pasukan BBRI teh boga sapuluh regu. Salahsahijina na aya nu disebut regu “istimewa”, nu dipingpin ku Mohammad Ramdan. Antara Toha jeung Ramdan aya hubungan sosobatan nu dalit naker, beunang disebutkeun sobat kentel. Ramdan mah urang Ciparay, imah kolotna di tukangeun pasar Ciparay ayeuna, cenah. Nu beda teh pangawakan eta dua dedengkot BBRI nu pada-pada dipiserab. Toha mah jangkung, rada begang, ngalampanyat (semampai), kasep, pakulitan koneng, teuteup panonna seukeut, tara loba omong. Ramdan mah sabalikna, pendek dedepe ngeusi, sok daek heureuy. Pakulitan hideung santen.
Beja sejen nu katarima ku BBRI, horeng nu maehan tentara Walanda teh, salahsaurang anggota Laswi. Meureun Walanda nu keur jaga, iseng, ngaheureuyan awewe nu dagang gorengan. Padahal eta teh anggota laskar wanita nu keur nyamar, nu boga tugas malingan bedil. Da eta ge tentara Walanda nu paeh teh,bedilna leungit. Toha jeung Ramdan ge sok nyamar jadi tukang cendol, atawa jadi musapir (pengemis), dimana tentara Walanda bongoh, sok dicokot bedil na, atawa pelorna. Naon we nu kaburu. Ngan tara daekeun nyokot barang sejenna, iwal ti pelor jeung bedil. Kalakuan kitu teh, kudu boga kawani nu gede, Sabab mun kapanggih, pasti disiksa nepi ka dipaehan.
Beres salat lohor, di tajug nu aya di Manggahang, Toha ngaharewos ka Ramdan,”
Dan, ”pokna,” Jumaah pageto, wanci subuh, munding bule rek ngamuk. Cenah kakuatanana sabatalion, infantri. Didukung ku opat pesawat . dua rek nerjunkeun pasukan baret hejo, nu dua deui rek ngabom. Nu jadi sasaran utama, nu dianggap daerah kantong, di Bandung kidul.Bisa Ciparay, Soreang, atawa Majalaya”
“Amunisi mah angger ti gedong peteng (gudang senjata) Dayeuhkolot? Moal nu ti Cikoneng?” Tanya Ramdan.
“Enya, jadi taya deui jalan, rencana 1 kudu dilaksanakeun.” Tembal Toha.
Aeh, enya, ari Oha enggeus nepungan aki teh?” Ramdan nanya.
“Pan poe Minggu kamari, kuring karek balik ti Garut, tepung tur sosonoan, jeung sarerea.Ema, adi, paman, aki, nini, malah kungsi dipotret heula, di toko potret si Asiong, nu deukeut statsion tea.Tuluy kana kareta api nepi ka Kadungora, ti dinya leumpang make jalan Cijapati. Nepi ka Majalaya tabuh opat sore.”
“Cenah, adi Oha rek kawin? Lebar euy heug geulis, dicokot batur”. Ramdan heureuy.”Kunaon nya bet embungeun ka kuring?” Ceuk Ramdan deui. Toha ukur imut, teu ngajawab.
“Barudak mah dibejaanana engke we dina waktuna nya?” Ceuk Ramdan.Maksudna anggota reguna moal waka dibejaan rencana Ramdan jeung Toha.Bisi rasiah kaburu bocor.
“Enya, kitu we.”Tembal Toha pondok. Sanggeus duanana garanti baju, make calana pondok, nyorendang samping, mawa jeujeur. Duanana ngadigleu laleumpang ka Citarum, rek nguseup. Barang nepi ge, lung useup teh dialungkeun kana cai. Tapi anehna teu tuluy nagog, ngadagoan disanggut. Lalaunan duanana leumpang ka hilirkeun, nyenyekel jeujeur, nuturkeun useup nu dibawa palid ku cai walungan Citarum. Horeng nu tembong beungeut cai na ngeuyeumbeu, tenang teh, di jerona mah nyedot tarik.
Barang nepi ka hiji tempat, Toha eureun, gog nagog, kawas nu keur nguseup we.Diturutan ku Ramdan. Bari panonna nempo kana beungeut cai, Toha ngomong ngagereyem, “Tuh, Dan. Eta hong caina.” Cenah nuduhkeun ku gado.
“Euh enya,”Ramdan ngajawab pondok.
“Tuh nu di juru tembok, eta munara lampu.Handapeun lampu nu nyorot, aya bedil mesin.” Ceuk Toha deui.
“Eta nu dituruban deklit?” Tembal Ramdan
“Enya. Kabehna aya 3 munara lampu. Yu ah..”Toha ngajak Ramdan mapay walungan balik deui ka girang. Sabab katempo, dina luhur tembok gedong peteng, aya nu ngajuringkang. Meureun tentara Walanda nu keur tugas jaga. Nepi ka lebah sasak beusi, duanana haranjat. Tuluy ngagaredig mapay susukan leutik, jeung galengan sawah, ka lembur Manggahang deui. Ngahaja teu mapay jalan, bisi aya nu nyuriga.
Sadatangna ka tajug nu tadi, lung miceun jeujeur ka kolong, top nyarokot ransel butut, leos we arindit, ka Cangkring-keun. Dur magrib, nyarimpang ka Ciheulang, beres salat Isya, asup ka imah Undang, alahsahiji anggota regu Ramdan nu kacida dipercaya jeung diandelkeun. Tiluan baradami di jero kamar, ting harewos, dicaangan ku lantera. Toha meberkeun keretas, tuluy nyokot patlot gede,beureum bulao, paranti tukang bas, ngagurat papan. Walungan Citarum jeung wangunan gedongpeteng tea digambar. Set set ngaguratkeun tanda panah. Ting harewos, papelong-pelong. Jep taya sora.lantera dibawa ka tengah imah.Toha ngagoler dina samak, sirahna diganjel angel lepet. Ramdan mah jeung Undang ngagoler di tengah imah.Bari ngareukeupan bedil. Horeng bedil Ramdan jeung pestol Toha, disumputkeun di imah Undang, memeh ngaruseup ka Citarum teh. Lain bedil otomatis cara ayeuna, tapi karaben sesa Jepang.
Poe Kemis, di markas BBRI, tembong aya kasibukan, rupa-rupa laku para pajuang.Aya nu meresihan bedil, nu boga bedil mah. Aya nu ngasah pedang. Aya nu meulitkeun lamak beureum dina puhu bamburuncing. Toha jeung sababaraha urang komandan regu,keur baradami dina meja. Jam sawelas kakara rapat bubar. Karasa ku anggota pasukan,aya nu aneh. Pangpangna sikep Toha nu beda ti sasari. Najan lain jalma sombong, tapi irit ngomong. Najan pasemon mah tara robah, ambek ge Toha mah tara kaciri, da teu weleh imut. Harita mah teu kitu, bet wani ngaheureuyan anak buah, malah make jeung menta udud sagala. Pan tara,biasana mah. Da Toha nu sok ngabagi ududeun. Tempo dahar, Toha teu dahar di kamar nu aya di markas, tapi bareng sarila, ngariung, malah wani menta sambel sagala ka Tatang. Beres dalahar, bari ngadagoan waktu lohor, Toha baceo, ngadongengkeun kaayaan kulawargana nu diungsikeun ka Garut.Malah cenah, resep nempo Si Amoy, geulis, anak Si Asiong, tukang potret. Ger saleuseurian. Ah heureuy we poe eta mah, Toha teh. Komo digoongan ku Ramdan nu memang geus nyarahoeun sok heureuy. Atuh beuki ager-ageran, saleuseurian. Si Uso mah make jeung ngengklak, ngigel, dikaleprokan ku baturna, bari tarembang lagu perjuangan:
Cooolenak, kueh dangdeur digulaan,
awas bom batok, awas bom batok,
rebu-rebu budak montok,
leumpangna dicentok-centok,
sieun nincak taikotok,
hallow hallow Bandung,
ibukota periyangan,
hallow hallow Bandung,
kota kenang-kenangan
sudah lama beta tidak berjumpa dengan kau
sekarang telah menjadi lautan api
mari bung rebut kembali,
cooolenak…prok prok prok..
Oh beginilah nasibnya soldadu
Diosol-osol dan diadu-adu
Tapi biar tidak apa asal untuk Indonesia
Pasukan Siliwangi
Saeutik ge mahi….prok prok prok
Tapi taya saurang anggota laskar BBRI nu wani nanyakeun, naon sababna sikep Toha kitu. Aratoh we, da memang pada harayang gaul deukeut jeung Toha mah.
Kira tabuh lima sore, Toha ngayakeun briefing(mere instruksi jeung informasi penting), jeung kabeh komandan regu. Tuluy, ngajelaskeun rencana strategi partahanan, pikeun nyanghareupan serangan musuh, dina isuk subuh.
“Jadi, peuting ieu sarerea kudu sare, kajaba nu tugas jaga. Jam 3 janari, kudu nempatkeun diri dina pos sewang-sewangan, nu engke ditangtukeun ku komandan regu.Merdeka!” Ceuk Toha nutup intruksina, bari ngacungkeun leungeun nu dipeureupkeun. Nu dijawab ku sarerea dina sumanget nu ngagedur,”Merdeka!” cenah. Bubar weh.
Tengah peuting, basa kabeh angota laskar, sarare, Toha jeung Ramdan, katut reguna, aya 10 jalma kaasup Undang, rerencepan, ngalolos ti markas, mapay susukan, motong jalan ka pasawahan, kabeneran poek bulan. Unggal aya kingkilaban, maranehna gancang caringogo,nyumput handapeun tangkal Cau, Hiris, atawa Kihujan. Lebah sasak beusi Dayeuhkolot, meuntas jalan, tuluy tuturubun ka sisi Citarum. Toha ngingkig tiheula. Kira 100 meter, dituturkeun ku Ramdan jeung regu na.Leumpang ngeteyep bari mopoek, teu kadenge sora sakecet. Iwal ti sora angin jeung cai nu ngagulidag. Nepi ka tempat nu geus dicirian dina gambar, di imah Undang tea, pasukan ngarandeg. Ramdan masang steling. Anak buahna ditempatkeun duaan-duaan. Aya nu dina gawir, sisi cai, handapeun Kirinyuh, jeung sajabana. Instruksi teumeunang udud.Sabab buricak seuneu bisi katangen ku musuh
Sajongjongan jempe taya sora jalma kadenge, nu carindekul nyarumput, dibulen ku simpena peuting. Barang kadenge aya sora manuk Sit Uncuing, kode ti Toha ka Ramdan, harita Ramdan mere kode ku sora manuk Tikukur. Hartina nu aya dina gawir, kudu mimiti nembak, ka munara lampu sorot. Ngadenge tembakan sakali, jol bray wae lampu sorot teh caang ditutukeun ku berebetna sora miltaliur. Gorowok saurang anak buah Ramdan ngagoak, katembak lebah dadana, jungkel gejebur ragrag ka Citarum. Sabot keur ragot silih tembak, Toha ngojay nyerong, meuntas Citarum, tuluy asup kana hong cai, nu gedena sagede beuteung munding.Perhitungan Toha teu salah, tungtung hong teh nyambung ka kamar mandi, Walanda di jero markas.Najan bari barau, tur hese beleke, ahirna Toha bisa, asup ka kamar mandi. Ti dinya, neangan rohang paneundeunan bom.Nu cenah handapeun taneuh. Teu burung kapanggih. Barang Toha ngadeukeutan panto beusina, kadenge ngedepruk sora sapatu nu jaga. Taya panyumputan, kapaksa asup kana dreum wadah runtah. Ana gajlok teh tina jero dreum aya nu luncat kaluar, teu wudu Toha ngagebeg. Horeng ucing. Ngadenge turub dreum ngagulupruk, tentara Walanda nu ngontrol, nyampeurkeun. Kadenge sora ucing uang-eong. Tentara Walanda teh, teu tulus nyampeurkeun, ukur ngomong “ Ow..” geus weh, manehna balik deui. Sabot kitu di luar nu bertempur teu saimbang ragot keneh.Ramdan katembak. Manehna sempet keneh, nyoehkeun bajuna nu bodas kolot. Tuluy nulis ku getih. Sok dibikeun ka Undang, sina dianteurkeun ka lanceukna. Undang geus narima baju pinuh getih, ngabelecet, lumpat, tapi teu burung manehna ge katembak, nepi ka leungeunna sabeulah semplak. Sadatangna ka Ciheulang, cenah Undang kapidara. Tapi baju nu aya aksara getih Ramdan mah, teu burung nepi ka lanceuk Ramdan. Beres mikeun baju, tea, Undang ngagolepak, gugur.
Sanggeus tentara Walanda nu ngontrol ngaleos, Toha gura-giru bari tartib, nyampeurkeun deui panto paneundeunan bom. Harita ti jero aya saurang tentara Walanda nu rek bijil. Teu antaparah deui, gabrug ku Toha dirontok, ger galungan. Kabeneran najan
Walanda teh jangkung gede, ku Toha bisa dihompet, dipiting. Sret nyabut pestol, peletok sirah Walanda teh ditakol ku gagang pestol, kulahek, rumpuyuk we kapaehan. Geuwat Toha ngodokan saku tantara Walanda, neangan konci. Geus beunang, bray panto dibuka. Trek dikonci ti jero. Barang bus ge kareret, di jero gudang teh, bom ngajajar neundeuna ditumpuk, lobana teu kaitung. Kacaangan ku lampu listrik nu teu pati mabra. Toha ngahuleng, terus ngangkat dua leungeunna, ngadu’a,ka Mahasuci, menta dihampura ka indung, ahirna satengah ngajorowok, nitah neruskeun perjuangan ka babaturanana. Tah basa Toha keur ngadu’a di jero gudang bom, tentara Walanda nu tadi kapaehan teh, inget, hudang, ngadenge di jero aya sora kawas nu keur ngadu’a, manehna ngagebrug-gebrug panto rek muka. Tapi pageuh. Belenyeng we manehna lumpat rek lapor ka komandanna. Tapi teu kaburu. Sabab Toha nyabut pin (konci) granat, terus dibaledogkeun kana tumpukan bom.Geleger..sora bom bitu handaruan, malah eundeur-handaruan geleger sorana kadenge nepi ka Patengang. Eta kajadian dina malem Jumaah. Gedongpeteng teh salin jinis jadi talaga, sabab Citarum asup, kana legok urut bituna bom. Atuh lapur, Walanda teh teu tulus ngancurkeun Bandung Kidul, sabab kabeh parabot perang senjata jeung amunisi, malah puluhan tentara Walanda nu aya di dinya, ancur. Kasawang kuma rajetna awak Mohamad Toha. Boa jadi cai. Matak dina tugu nu bareto mah diadegkeun di tengah talaga(ayeuna mah geus disaeuran, sawareh dijieun lahan kantor jeung markas Kujang seksi Zeni Tempur,( Zipur). Aya tulisan: Di sini Toha dan kawan-kawan beristirahat. Aya deui patung Toha, nu diadegkeun,dina lahan nu ayeuna dipake terminal Dayeuhkolot. Hanjakal teu dipiara. Sakuriling patung loba runtah. Kitu tah Jang lalakon Pahlawan Toha mah, “Ceuk Si Abah Didi. “Teuing da paroho deui,”Cenah.
Najan ayeuna Pahlawan Toha meh taya nu ngajenan, malah aya nu nyebut , sagala. Tapi Abah mah tetep reueus, jeung hormat ka anjeuna. Da Pahlawan Toha mah, pakokolot supa atuh jeung abah, kolot anjeuna beda 3 taunan.”Pokna.”Atuda ku hebat-hebatna bitu eta gedongpeteng, mobil jip jeung tankwaja Walanda nu aya di jalan ge, caroplok ban na teh.Lini na karasa inggeung nepi ka Cicalengka.” Ceuk Bah Didi mungkas wangkonganana.Ngagambarkeun yen Moh.Toha Pahlawan nu gede wawanen.
Karek inget, jadieu na keun aya seniman moyan nu ngarang lagu mieling Moh. Toha,Duka Kang Wahyu Wibisana, Nano S. atawa Deddy Windyagiri, poho. Mun teu salah rumpakana kieu:
Getih suci nyiram bumi
Tulang setra mulang lemah
Babakti nyungkem Pertiwi
Cikal bugang putra bangsa
Reff;
Nyatana Pahlawan Toha
Pahlawan Bandung Selatan
Patriot ti Dayeuhkolot
Tugu diwangun ngajadi cirri
Tarate nu mangkak ligar di empang
Jadi ciri gugurna pahlawan Toha.
(Diropea ku Asid. tina hasil wawancara jeung palaku sajarah (lanceuk Moh. Ramdan) Lurah Hormat, di Ciparay, tgl. 19 Nopember 1983, dina raraga panalungtikan Sundanologi).
www.salaka.net
This about Us Clik here : PENTING …!
Google+ Followers
PENGUNJUNG YANG TERCINTA
Popular Posts
-
Dihandap ieu aya sababara hiji artikel nu nganggo bahasa sunda, ieu artikel aya nu dicandak dina artikel sejen sapertos dina majalah-majalah...
-
“ Ma …. Aku Hamil …… “ Seorang Gadis yang belum genap berusia 17 tahun, terkenal dengan kecantikan dan kepintarannya, bahkan terbilang gad...
-
Untuk Percetakan Bon,Faktur atau Kwitansi dapat kami tawarkan beberapa Jenis dan Ukuran Kertas dengan Harga yang berpariatif sehingga dapat ...
BANDUNG Paris van Java With Love
Blog seru lainnya.
-
Build Templates for Blogger.com - Here!8 years ago
-
Information of Development of Indonesia's Population - In 2000 the number of Indonesia’s population was 203,456,005. If we compare it with data of cencus in 1990, the number of Indonesia’s population was 179,3...7 years ago
-
KDRI PINDAH KE KDRI.WEB.ID - KDRI Pindah Rumah!!! Silahkan ke http://kdri.web.id KDRI Pindah Rumah!!! Silahkan ke http://kdri.web.id KDRI Pindah Rumah!!! Silahkan ke http://kdri.web.id...6 years ago
-
Jangan ditelen ya tapi. - *Cewek #1: *"Mau es krim yang mana?" *Cewek #2: *(Sibuk dengan hape) "Itu tuh, yang pake baju putih." *Restoran Cepat Saji di Jakarta, didengar oleh temanny...4 years ago
-
-
-
014. Tangisan Di Bulan Juni - Beberapa hari yang lalu saya bertemu dengan seorang sahabat lama, mengambil tempat disalah satu warung roti bakar di selatan Jakarta, tempat kita biasa ber...1 year ago
-
Duri dalam Cinta.. - Seperti ada lubang didalam hatiku, dan rasanya sangat sakit..!!! setiap malam aku menjerit dan bermimpi buruk. Seperti ada yang menyayat seluruh tubuhku, ...6 years ago
-
Jual Toples Flanel Cantik Murah untuk Lebaran - *Jual Toples Flanel Murah*. menjelang hari lebaran idul Fitri, biasanya para ibu-ibu sibuk mempersiapkan dan menata toples dan aneka tampat panganan dan ku...2 years ago
-
Cinta - Kucing yang begitu setia terhadap pasangannya, ketika sang kekasih mati tertabrak sebuah mobil ia mencoba memberikan napas buatan dan degupan jantung yang ...7 years ago
-
Ini Alasan Haramnya Merayakan Ulang Tahun / HBD bagi yang merasa Muslim. - Ingin rasanya selalu menunjukkan rasa sayang kita kepada orang-orang yang kita Cintai, selalu mengingatnya di setiap tahun, yang bahkan seharusnya di set...4 years ago
-
Cara Membuat Menu Tab View - Karena sering ditanya tentang bagaimana caranya membuat Tab VIew (Biasanya nanyanya gini: "Mas cara membuat menu yg kayak punya mas gmn? yg ada "Tips & Tri...9 years ago
-
Hujan Meteor Leonids 2017 - Leonids Meteor Shower akan menjadi tontonan paling mengasyikkan di akhir pekan ini Sabtu malam Minggu, 19 November 2017 dinihari. Di seluruh wilayah Indone...2 months ago


text:
Imah
Wilujeng sumping di website jeung hatur nuhun urang pikeun ngadatangan. Loka urang sadaya ngeunaan sagalana dina roda, leuwih spésifikna, roda motorized! Urang rencanana dina mere Anjeun inpo pisan pangalusna dina kandaraan jeung jasa.
Hiji hal anu urang bakal difokuskeun utamana anu purchasing kandaraan dipaké, naha éta mobil atawa truck, motor, ATV atawa RV jeung cara ngajaga diri pangalusna. Lumayan loba sagala hal nu sarua dilarapkeun ka sakabéh kandaraan nu didaptarkeun di luhur lamun purchasing kandaraan dipaké, bari jeung RV sacara meureun aya hiji hal nu leuwih saeutik Anjeun kudu mariksa.
Aya sababaraha léngkah anjeun kudu mawa di purchasing mobil digunakeun atawa truck. Sugan pagawean di imah Anjeun ku maca resensi mobil konsumen jeung laporan mobil konsumen. Nanya ka jalma nu digawekeun ku jeung babaturan ngeunaan model mobil beda. Ngumpulkeun informasi konsumsi gas tina make jeung model nu dipikaresep di meuli. Pariksa ratings réliabilitas unggal mobil jeung ngitung urang costs.Most nyaho yén meuli mobil anu dipaké nyaéta kawas rolling nu dadu. Tapi, di handap ieu léngkah tina Daptar pariksa mobil digunakeun mangrupa salah sahiji cara anu pangalusna pikeun ngajaga diri, duit Anjeun tur mantuan ngaleutikan resiko.
Aya kebat hal anu halah dievaluasi jeung dipariksa dina auto dipaké yén anjeun tempo purchasing. Tingali kendaraan leuwih, teu eta kudu ban? Dupi anjeun ningali spot minyak dina taneuh underneath? Test ngajalankeun mobil, lamun panawaran rem, teu mobil narik ka hiji sisi atawa séjénna? Mun anjeun teu kasampak di hal ieu sarta loba batur bisa kos maneh an pakaya mutlak. Salah sahiji hal nu paling penting mertimbangkeun di dipaké Daptar pariksa mobil Anjeun nu bisa Anjeun pigawé sorangan nyaéta pikeun mariksa sajarah kandaraan.
Meuli mobil pre-milik atawa truck aya beda naha meuli ti pihak swasta atawa dealership mobil digunakeun, iwal kanyataan yén anjeun bisa mayar leuwih pikeun mobil ti dealership a. Dealers mobil digunakeun biasana boga hiji of technicians maranéhanana maké a dipaké Daptar pariksa mobil ka mariksa jeung mariksa mobil nu meuli di lelang atawa traded di, terus nangtukeun lamun mobil bisa dijual dina loba maranéhanana atawa teu. Sababaraha mobil nu traded di sarta junk lengkep baris dijual di lelang, jeung sababaraha baris dijual dina dealers loba. Jeung Enya, komo mobil nu geus isu jeung masalah mékanis baris dijual dina loba nu dealership sarta anjeun bisa jadi hiji nu ends nepi meuli salah sahiji jalma nu boga masalah mobil. Ask the dealer to show you a vehicle condition report that they have preformed on the vehicle, atawa laporan kaayaan kandaraan nu maranéhanana geus dibeuli pikeun kandaraan Anjeun tempo meuli.
Mobil dipaké pikeun dijual ku swasta (pikeun dijual ku nu boga) kacida narik para pembeli poténsial sabab pamikiran nu kandaraan geus dicokot bener ngurus ku nu boga, jeung nu maranéhanana bisa meunangkeun nawar nyata lamun maranehna dibeuli langsung ti nu boga dibandingkeun jeung mobil, jeung truk nu ayeuna keur dijual ku dealerships mobil digunakeun. Jalma anu ngajual mobil maranéhanana sorangan teu boga sakabéh waragad nu dealership ngabogaan. Hal ieu ngamungkinkeun mobil dipaké anu pikeun dijual ku nu boga biaya sacara gembleng loba kurang ti mobil ampir sarua dina dealership mobil digunakeun.
Sanajan meuli ti individu swasta bisa jadi saeutik leuwih picilakaeun. You need to be concerned with whether or not the odometer has been tampered with. And with an private seller and a dealership you need to be concerned whether or not the vehicle has been in a bad accident or not. Jeung kalawan seller swasta, teu maranéhanana bener sorangan wahana (ieu nu dicokot ku batur mobil)?
Salah sahiji hal pangalusna Anjeun bisa ngalakukeun ngajaga diri ti luhur téh rék online jeung neangan kendaraan online. Ieu baris mantuan mere tanda ka Anjeun mungkin odometer tampering, kacilakaan utama jeung lamun kendaraan dicokot ku batur atawa henteu.
Sarta pamustunganana, hiji hal nu kudu ngalakukeun saméméh purchasing kandaraan anu nanya lamun anjeun tiasa gaduh kendaraan dipariksa kaluar ku montir Anjeun. Muga anjeun boga montir nu dipercanten jeung bakal mere kendaraan nu hadé sakali leuwih jeung ngingetkeun Anjeun nu mana wae masalah poténsial.
Terus katala ka loka urang sakumaha anu kasebut dina konstruksi jeung urang bakal terus jadi ngamutahirkeun eta jeung nyadiakeun Anjeun gaduh leuwih seueur inpo berharga.
Di handap ieu hiji video gede we kapanggih nu mere informasi berharga pikeun hal néangan lamun purchasing mobil digunakeun –


text:
Ujug-ujug emut jeung sono ka ‘pupuh’. Kieu ari nu jauh ti lembur mah nya. Sautak saeutik rus ras inget teh lembur deui lembur deui. Sora suling jeung kacapi, diajar karawitan, ngawih, dongeng jeung majalah-majalah basa sunda nu di dieu mah duka kedah milari kamana.
Ari pupuh, emut diajar waktos SD –SMP. Malah mah guru basa sunda teh mere tugas nyieun pupuh make basa jeung carita sorangan. Nu penting mah tunduk kana aturan nu aya, boh padalisan, watek, guru wilangan jeung guru lagunya.
Naon ari pupuh?. saur sundablog mah Pupuh teh wangun dangding atawa lagu anu kauger ku aturan nu geus pararuguh. Tah ayeuna mah urang ngangge bahasa negara wae lah nya..kieu meureun…
Pupuh adalah salah satu bentuk lagu atau nyanyian yang memiliki aturan-aturan yang sudah ditentukan. Aturan yang dimaksud yaitu watak atau sifat masing-masing pupuh, jumlah baris(padalisan), jumlah suku kata(engang) dalam setiap baris, huruf vokal a-i-u-e-o di akhir baris (guru lagu).
Pupuh ada 17. Kenapa 17 ya? Apakah ada arti khusus di angka tersebut sebagaimana 17 bulu pada sayap Burug Garuda lambang? apakah ada hubungannya dengan kesempurnaan 17 rakaat? Gak tau deh atau mungkin kalo ada yang mo ngasih tau,,dengan senang hati mari berbagi.^^.
1. Asmarandana
Watek: mepelingan, silih asih, silih pikanyaah / 7 padalisan
8-i Eling eling mangka eling
8-a rumingkang di bumi alam
8-e darma wawayangan bae
8-a raga taya pangawasa
7-a lamun kasasar lampah
8-u nafsu nu matak kaduhung
8-a badan anu katempuhan
8 (jumlah suku kata: e-ling e-ling mang-ka e-ling)
I (vokal ujung suku kata terakhir :eling)
2. Balakbak
Watek: pikaseurieun / 3 padalisan
15e Aya warung sisi jalan rame pisan – Citameng
15-e Awewena luas luis geulis pisan – ngagoreng
19-e Lalakina lalakina los ka pipir nyoo monyet – nyanggereng
3. Dangdanggula
Watek: bungah, agung / 10 padalisan
10-i Mega beureum surupna geus burit
10-a Ngalanglayung panas pipikiran
8-e Cikur jangkung jahe koneng
7-u Naha teu palay tepung
9-i Sim abdi mah ngabeunying leutik
7-a Ari ras cimataan
6-u Gedong tengah laut
8-a Ulah kapalang nya bela
12-i Paripaos gunting pameulahan gambir
7-a Kacipta salamina
4. Durma
Watek: heuras, siap rek tarung / 7 padalisan
12-a Moal ngejat sanajan ukur satapak
7-i Geus dipasti ku jangji
6-a Mun tacan laksana
7-a Numpes musuh sarakah
8-i Henteu niat seja balik
5-a Najan palastra
7-i Mati di medan jurit
5. Gambuh
Watek: bingung, samar polah atawa tambuh laku / 5 padalisan
7-u Ngahuleng banget bingung
10-u henteu terang ka mana ngajugjug
12-i turug turug harita teh enggeus burit
8-u panon poe geus rek surup
8-o keueung sieun aya meong
6. Gurisa
Watek: pangangguran, lulucon atawa tamba kesel / 8 padalisan
8-a Hayang teuing geura beurang
8-a geus beurang rek ka Sumedang
8-a nagih anu boga hutang
8-a mun meunang rek meuli soang
8-a tapi najan henteu meunang
8-a teu rek buru buru mulang
8-a rek tuluy guguru nembang
8-a jeung diajar nabeuh gambang
7. Jurudemung
Watek: kaduhung atawa hanjakal (penyesalan)/ 5 padalisan
8-a Mungguh nu hirup di dunya
8-u Ku kersaning anu agung
6-i Geus pinasti panggih
8-a Jeung dua rupa perkara
8-u Senang paselang jeung bingung
8. Kinanti
Watekna miharep atawa prihatin / 6 padalisan
8-u kembang ros ku matak lucu
8-i nya alus rupa nya seungit
8-a henteu aya papadana
8-i ratuning kembang sajati
8-a papaes di patamanan
8-i seungit manis ngadalingding
9. Ladrang
Watek: pikaseurieun (lucu)/ 4 padalisan
10-i Aya hiji rupa sato leutik
8-a Engkang-engkang, engkang-engkang
8-i Sok luluncatan di cai
12-a Ari bangun arek sarupa jeung lancah
10. Lambang:
Watek: banyol atawa pikaseurieun/ 4 padalisan
8-a Nawu kubang sisi tegal
8-a nyair bogo meunang kadal
8-a atuh teu payu dijual
8-a rek didahar da teu halal
11. Magatru
Watek: lulucon deukeut deukeut kana prihatin /5 padalisan.
12-u Majalaya, Ciparay, Banjaran, Bandung
16-u Kopo reujeung Cisondari, Cicalengka, Ujung Berung
8-i Rajamandala, Cimahi
8-o Leles, Limbangan, Tarogong
12. Maskumambang
Watek: prihatin, sasambat atawa nalangsa /4 padalisan
12-i Duh manusa mana kaniaya teuing
6-a teu aya rasrasan
8-i abong ka mahluk nu laip
8-a nyiksa henteu jeung aturan
13. Mijil
Watek: sedih, susah atawa cilaka / 6 padalisan.
10-i Mesat ngapung putra Sang Arimbi
6-o Jeung mega geus awor
10-e Beuki lila beuki luhur bae
10-i Larak-lirik ninggali ka bumi
6-i Milari sang rai
6-u Pangeran Bimanyu
14. Pangkur
Watek: napsu, lumampah atawa sadia rek perang / 7 padalisan
8-a Seja nyaba ngalalana
12-i ngitung lembur ngajajah milang kori
8-u henteu puguh nu dijugjug
7-a balik paman sadaya
12-u nu ti mana tiluan semu rarusuh
8-a Lurah Begal ngawalonan
8-i “Aing ngaran Jayapati”
15. Pucung
Watek: piwuruk, wawaran, atawa mepelingan / 4 padalisan
12-u Estu untung nu bisa mupunjung indung
6-a jeung nyenangkeun bapa
8-e tanda yen bagjana gede
12-a hitup mulus kaseundeuhan ku berekah
16. Sinom
Watek: gumbira / 9 padalisan
8-a Warna-warna lauk empang
8-i Aya nu sami jeung pingping
8-a Pagulung patumpang-tumpang
8-i Ratna Rengganis ninggali
7-i Warnaning lauk cai
8-u Lalawak pating suruwuk
8-a Sepat pating karocepat
8-i Julung-julung ngajalingjing
12-a Sisi balong balingbing, sisi balungbang.
17. Wirangrong
Watek: era atawa wirang / 6 padalisan.
8-i Barudak mangka ngalarti
8-o Ulah rek kadalon-dalon
8-u Enggon-enggon nungtut elmu
8-i Mangka getol mangka tigin
8-a Pibekeleun sarerea
8-a Modal bakti ka nagara
bisa juga intip-intip di alamat ini:
http://ridwanfjr.multiply.com/journal/item/2/17_Pupuh_sunda
http://sundablog.blogspot.com/2009/11/17-pupuh-sunda.html


text:
Nu mairan atawa ngomentaran tulisan kuring rupa-rupa kasang tukangna. Aya birokrat, mahasiswa, guru, blogger (eta mah puguh deui), pagawe (negri atawa swasta) jrrd. Ditilik tina eusi komentar, aya nu iseng, babalagonjangan, pikaseurieun, malah sakapeung mah aya oge nu matak nyentug kana angen. Tapi teu dijieun pikir, sabab kabeh oge ngabogaan hak pikeun mairan. Saur pun biang tea mah, "Keun we da omongan mah teu matak bohak."Aos seratan sagemblengna...
Komentar, boh dina shoutbox (kotak panyeluk) atawa ngaliwatan email (surelek), kadang-kadang jadi inspirasi pikeun nyieun tulisan. Kungsi aya nu nanya ngaliwatan email, naha cenah ari nulis mah kuring sok make basa kasar, tapi ari ngawalonan komentar sok make basa lemes. Ku kuring dijawab, sabenerna basa nu mindeng dipake dina tulisan teh kaasup basa loma atawa conggah alias sedeng.
Dina garis badagna, aya tilu panta basa dina basa Sunda:
Jadi lamun kitu pilihanana tinggal dua: make basa lemes atawa basa loma. Kuring biasana milih basa loma ku sabab tulisan teh biasana teu ditujukeun husus ka hiji jelema. Ku sabab ngaranna basa loma, jadi tangtu tujuanana oge sangkan karasana leuwih loma atawa conggah tur euweuh hahalang antara nu nulis jeung nu maca tulisan.
Kumaha mun aya nu hayang make basa lemes? Ih, mangga teh teuing, da cek tadi ge euweuh nu nyaram. Nu penting mah lamun nulis peupeujeuh ulah make basa kasar tur garihal, sabab tangtu nu maca bakal asa dicarekan. Kecuali lamun tujuan urang nulis teh memang hayang nyingsieunan nu maca :-)
Nyanggakeun.
Komentar, boh dina shoutbox (kotak panyeluk) atawa ngaliwatan email (surelek), kadang-kadang jadi inspirasi pikeun nyieun tulisan. Kungsi aya nu nanya ngaliwatan email, naha cenah ari nulis mah kuring sok make basa kasar, tapi ari ngawalonan komentar sok make basa lemes. Ku kuring dijawab, sabenerna basa nu mindeng dipake dina tulisan teh kaasup basa loma atawa conggah alias sedeng.
Dina garis badagna, aya tilu panta basa dina basa Sunda:
- Basa lemes
- Basa loma/conggah/sedeng
- Basa kasar
Jadi lamun kitu pilihanana tinggal dua: make basa lemes atawa basa loma. Kuring biasana milih basa loma ku sabab tulisan teh biasana teu ditujukeun husus ka hiji jelema. Ku sabab ngaranna basa loma, jadi tangtu tujuanana oge sangkan karasana leuwih loma atawa conggah tur euweuh hahalang antara nu nulis jeung nu maca tulisan.
Kumaha mun aya nu hayang make basa lemes? Ih, mangga teh teuing, da cek tadi ge euweuh nu nyaram. Nu penting mah lamun nulis peupeujeuh ulah make basa kasar tur garihal, sabab tangtu nu maca bakal asa dicarekan. Kecuali lamun tujuan urang nulis teh memang hayang nyingsieunan nu maca :-)
Nyanggakeun.


text:
Baju kanggo akang
Ka tempo ti kajauhan ican lempang bari jeung leules
Ican :” assalammualaikum wr.wb”
Nurlia :” waalaikum salam akang, kumaha di gawae the lancer>”
Ican :” alhamdulilah lancer neng, neng akang hayang nginum?
Nurlia :” euweh nanaon di dapurna oge, cai acan naheur, gula teu aya, kopina oge teu aya, kumaha atuh akang”
Ican :” ari titadi sapoe jeput nanaonan wae , teu nyaho akang the cape, neng mah dangdang weh pagawean the”
Ngaleos bari ambek, ti dinya sin eng ngageunggeuik ceurik, asa nyeri hate, padahal sin eng can anggeus ngomong tapi geus di sentak. Teu lila si ican nyamperuken deui ka sin eng.
Ican :’’ neng punteun atuh da akang the nafsu ka neng geus nyaho akang the cape naha ari neng laina naheur cai,kalakah dandan ?’’
Nurlia :” saha nu dandang, neng the sapoe jepput nyieun baju kanggo akang da baju akang the tos kucel jeung barolong jadi kun eng di pangaputkeun 3 setel, tai ieu bajuna akang”
Ican :” neng hamputen akang nya neng, akang salah teu ngadengekeun heula panjelasan neng, punteun nya neng,”
Nurlia :” muhun akang tapi ulah sakali kali kitu deu, samemeh ngomong the dengekeun heyla panjelasanna”
Ican :” muhun neng,”
Jadi urang sadaya ulah ngambeuk tiheula sa acan ngadengekeun hela panjelasanna.


text:
CLIMATE CHANGE ceuk urang sunda
Loba kabejakeun dina mass media ngeunaan climate change atawa parubahan iklim. Isu anu kawantu matak hariwang. Loba bukti nyata geus ngajadi hareupeun mata. Mulai tina usum hujan jeung halodo anu geus teu panceg dina waktuna, panas anu kabina-bina jeung lain sajabana. Geus puguh ari anu disebut bencana mah, mahabu dimamana. CIndekna, naon anu disebut parubahan iklim the? Hayu urang guar baraya..
Parubahan iklim atawa anu sok disebut oge climate change nyaeta kajadian dimana iklim jadi teu ilahar. Anu jadi sabab musababna nyaeta ku ayana temperature atawa suhu bumi anu beuki ka dieu beuki ngaronjat. Padahal mangpirang-pirang taun samemehna teu kabejakeun. Dumasar kana panalungtikan para ahli, climate change the disababkeun ku hiji pasualan anu disebut Global warming (pamanasan global).
Global warming (pamanasan global) nyaeta hiji penomena anu ngajadi di bumi urang. Anu jadi cukang lantaranna kawilang loba. Misalna wae :
Jumlah kendaraan anu beuki nambahan
Pamakean zat kimia anu disebut Freon atawa CFC. Zat kimia iyeu ngabalukarkeun lapisan ozon (anu nyalingkeuran bumi) jadi ipis nepi ka antukna bolong. Antukna, sebrot panonpoe bisa laluasa langsung nepi ka bumi tapi henteu kasaring deui. Padahal aya bahaya anu bakal tumiba lamun sebrot panonpoe teu kasaring. Misalna wae ngabalukarkeun kanker kulit.
Beuki lobana gedong – gedong tingkat jeung nguranganana lahan terbuka jeung tatangkalan (istilah populerna RTH (Ruang Terbuka Hijau)).
Jrrd.
Ku ayana pamanasan global, cuaca nu aya jadi robah. Jadi teu stabil. Usum ngijih jadi teu puguh jujutan bulanna. Kitu deui usum halodo, ngan saukur ngaliwat. Anu jelas mah hawa asa panas teu puguh, matak bayeungyang. KAbejakeun di sababaraha wewengkon geus hese cai latan sumber caina saat. Anu matak geunjleung, bongkahan es di kutub geus mimiti leeh jadi cai. Balukarna, beungeut cai jadi naek. Sababaraha pulow diprediksi bakal titeuleum. Kakeueum cai. Akibat nu lain anu karasa, loba panyakit anyar anu can kapanggih bejana. Cindekna, pamanasan global kawantu mangrupakeun masalah gede anu kudu disanghareupan ku urang sarerea. Perlu tindakan anu nyata samemeh kajadian anu leuwih rosa tumiba ka urang. Baraya, hayu anu urang kawitan!
Wawar :
Insya Alloh, dina tulisan salajengna urang ngaguar pasualan anu masih aya patula-patalina jeung pamanasan global. Wilujeng maos!


text:
Dina Lapak
Fiksimini Basa Sunda
Fikmin # Peuting 31 #
Di balkon lanté 31. Peuting ceurik balilihan nyakséni waruga nu ditandasa dina hiji pésta. Lebah dinya, dina rohangan nu dipinuhan lantéra Jack-o’-lantern, beungeut maranéhna dipulas rupa-rupa. “Trick or treat!” pokna bari ngamang-ngamang péso. Ukur ngabelengéh. “Jack, tong nyingsieunan atuh, pan ningali beungeut anjeun gé geus matak ginggiapeun,” témbalna bari ngadilak. Laju ka janari. Pésta pinuh rusiah beuki nepi ka puncakna. Karamél, cidér, candy apel jeung vodka patulayah, ngabayabah. “Sakeudeung deui, iblis bakal mapagkeun anjeun,” Jack ngaharéwos, bari ngibaskeun jubah drakula nu maskét dipake ti soré mula. Lir disihir. Manéhna anut kana sagala paménta. Sumerah. Teu bisa hojah disérédkeun kana altar nu bakal ngeureunkeun nyawana.”Ampun, Jack naha anjeun jadi iblis bungkleukan,” jeritna, leungeuna beureum nungkup beuheung nu gudawang. ‘Halo, pan ayeuna téh Halloween,” omongna,sakilat péso nanceb dina dada. Jumarigjeug. Léngkahna beurat muru jandéla. “Halo, ayeuna bagéan manéh,” ramo-ramona beureum nyekelan seuseukeut botol


text:
Dina Lapak
Fiksimini Basa Sunda
Fikmin # Gunung Cikuray #
“Hayang sakola insinyur! Kawas Habibi, tiasa nyieunan kapal udara!” cekéng, waktu ngariung jeung babaturan.
“Henteu kabeungeutan euy..! Manéh mah turunan Surili..!” Si Kéméd nyempad, basana pikanyerieun. Emh, hayang ceurik kokosodan.
“Ku naon hidep ceurik?” Ema naros.
“Ma, naha leres, Kuring tés turunan monyét?”
“Anaking..! Kunaon hidep bet nanya kitu?”
“Saur Kang Kéméd, Ema téh sanés jelema?” Biwir Ema ngageter, beungeutna beuruem. Sup ka kamar. Gebrug, ngonci manéh. Huleng. Ngarasa boga dosa, sakuduna tong waka ditanyakeun.
Panon poé surup. Ema ngerem, sapoé jeput.
Reup, peuting. Golédag, deukeut panto kamar Ema.
Peuting kingkin. Hawar-hawar sora Surili ti kajauhan. Rekét, Ema muka panto. Rét, ka palebah kuring. Kapireng, Ema ngahariring. Kecap-kecap nu teu jelas kadéngéna. Gék, bari melong gunung. Bray, muka jandela. Hawa tiis karasa nyelecep. “Anaking, Ema méré jimat, lamun hidep merlukeun Ema, usap-usap ieu jimat. Ema pasti datang. Ema teu jauh ti dieu. Gunung Cikuray, éta pisan, tempat Ema nu saenyana.”


text:
Teu perlu ngenalkeun platform online ieu ultra-populer, dimana unggal pamaké bisa ngarasa kawas program profésional. Di dieu datang Instagram sorangan, delivering leuwih 50 juta poto nu dibagikeun poean. Sarta ngadeg panongton of palanggan on Instagram terus ngembangna, sakumaha beuki loba jalma ngakuan pangalaman pamaké unik na, murni relevan kana topik fotografi, sarta hasil ngagabungkeun elemen luhureun Tumbu sosial pangalusna. Éta naha pamanggih Instagram SEO keur promosi otoritas brand, ngaronjatna arus lalulintas organik, atawa kampanye pamasaran digital lianna pikeun platform anu tebih ti mahluk sagala kacindekan anyar.
Wangun nepi kasadaran kuat pikeun ngaran merk anjeun
Pokokna Instagram nawarkeun platform gunana pikeun babaturan keur saling babagi poto, sadia pikeun ngédit kalawan épék béda atawa saringan, kitu ogé siap pikeun embedding jeung hashtags sahingga pilarian target keur unggal pamaké. Saukur sagala skill dina fotografi bisa kapanggih di dieu - dimimitian ti selfies kalawan sababaraha saringan vintage, mun studio poto online profésional. Éta hartina gaduh akun sosial on Instagram bisa ngantep anjeun bisnis kasempetan iklan lega alamat ka konsumén poténsial di tingkat leuwih individual.
Ngamimitian
ngajalankeun sagala akun branded individual on Instagram mangrupakeun tugas alami basajan. Najan kitu, anjeun kudu tetep dina pikiran hal di handap sateuacan delving kana bisnis. Munggaran sadaya, aya teu kudu di dieu pikeun nyebarkeun ukur gambar kualitas ngalambangkeun brand anjeun unggal poé. Konsep dasar layanan téh boga katingal langkung alam dibikeun ka gambar, respon kuat éta leuwih gampang nampa. Ngan pernah meta dina cara teuing resmi, salaku pamaké baris pernah jadi katarik ku eta. Diantara barang nu paling umum pikeun ngalakukeun, kawas pamikiran leuwih solusi visual jeung saterusna, kantun ulah poho pikeun Lebetkeun profil anjeun karek dijieun kalawan tumbu langsung nyambungkeun ka ramatloka bisnis Anjeun.
Ucapkeun wilujeng sumping ka contests
Ngayakeun hiji kontes poto on Instagram anu meureun cara pangbasajanna mun nguatkeun ayana online lokal anjeun, inget unggal pamaké nyokot bagian dina acara Anjeun otomatis dimimitian promosi brand Anjeun ku hashtags jeung pengikut na sorangan atawa babaturan. Na téh mangrupa trend cageur mun boga angka progressively tumuwuh fans. Nalika ngalamar hashtags, abdi nyarankeun ka ngantep panongton nyaho sacara rinci utama sababaraha minggu saméméh acara datang. Sangkan kontes anjeun leuwih ngalakonan, ulah skimp on maturan ganjaran lumrah mun BBM nepi a Peta nyata. Ku kituna, Anjeun bade meunangkeun iklan sakedik geulis tanpa belanja cent hiji, bari bisa ngarasakeun hirup nyata jeung kahoyong tina panongton target Anjeun.
Ulah deui, kalibet beuki, tur lalulintas organik bakal tumuwuh
Konsep sentral didieu ieu pamikiran hashtags on Instagram sakumaha SEO Related sarta meta tag. Inget, nu bakal janten "Instagram SEO" perlu a minat murni sarta kreativitas bisa salawasna aub kalawan jejer utama anjeun sarta pengikut relevan. Ngan mayar cukup waktu pikeun ngajaga jadwal pikeun sababaraha tulisan eusi metot jeung komentar eupan balik promptly. Teu perlu salempang - tulisan téks aslina ngalakonan ogé pikeun Instagram SEO, kawas nu hartosna tradisional lianna média sosial. Catetan kitu, eta Instagram mangrupakeun tempat pikeun babagi kenangan, tetep nepi-ka-date jeung tren modern, sarta gambar-pantes produk atawa jasa.